Komunikazio Mugikorretako Sistema Orokorra - Wikipedia, entziklopedia askea.\n900 MHz-eko maiztasuna darabilen GSM sistema estandarra\nKomunikazio Mugikorretako Sistema Orokorra, (ingelesezko Global System for Mobile communicationstik, GSM) telefono mugikor digitalentzako mundu-mailako sistema estandarra da. Sistema 1980ko hamarkadan garatu zen, eta 1992an erabili zen lehenengo aldiz.\nGSM estandarraren logotipoa\nGSM bezeroa telefonoaren bidez konekta daiteke ordenagailuarekin, eta posta elektroniko bidezko mezuak eta faxak bidali eta jaso ditzake, Internetera konekta daiteke, eta bestelako datu igorketa funtzio digitalak erabil ditzake, hala nola SMS mezu laburren zerbitzua.\nGSMak har dezakeen datu transmisio abiaduragatik eta bestelako ezaugarriak direla eta, 2G telefonia mugikorraren belaunaldiari dagokion estandarra da. Honen luzapenak 3G telefonia mugikorrari pausu eman dio, UMTS estandarrari hain zuzen. Honek abiadura handiagoa hartzen du, eta sare arkitekturak ere ezberdintasunak ditu. Gainera, irrati protokolo ezberdinak erabiltzen ditu.\n2 SIM txartela\n3 GSMa Euskal Herrian\nGSMk lau banda ditu: GSM 850, GSM 900, GSM 1800 eta GSM 1900.\nBanda Izena Kanalak Uplink (MHz) Downlink (MHz) Oharrak\nGSM 850 GSM 850 128 - 251 824,0 - 849,0 869,0 - 894,0 Amerikako Estatu Batuetan, Kanadan, Hegoamerikan eta Asian erabiltzen da\nGSM 900 P-GSM 900 0-124 890,0 - 915,0 935,0 - 960,0 Europan GSMa banda honetan jaio zen, eta gaur egun ia mundu osoan erabiltzen da\nE-GSM 900 974 - 1023 880,0 - 890,0 925,0 - 935,0 E-GSM, GSM 900 bandaren luzapena\nR-GSM 900 n/a 876,0 - 880,0 921,0 - 925,0 Trenbideen GSMa (GSM-R)\nGSM1800 GSM 1800 512 - 885 1710,0 - 1785,0 1805,0 - 1880,0 Amerikako Estatu Batuetan armadak erabiltzen duen banda da\nGSM1900 GSM 1900 512 - 810 1850,0 - 1910,0 1930,0 - 1990,0 Ipar Amerikan erabiltzen da, eta GSM 1800 bandarekin bateraezina da, bandak gainjartzen baitira\nArtikulu nagusia: «SIM txartel»\nGSM estandarraren ezaugarri nagusi bat bezeroaren identifikazio modulua da, SIM txartel izenez ezaguna (ingelesez Subscriber Identity Module, SIM). SIM txartela txartel adimentsua da, zeinak bezeroaren suskripzio informazioa, sare ezarpenak eta telefono agenda gordetzen baitituen. Horrek, terminala aldatzekotan informazioa mantentzea ahalbidetzen dio bezeroari. Bestalde, erabiltzaileak telefonia mugikorreko operadorea alda dezake, telefono gailua mantenduz, SIM txartela aldatuta. Operadore batzuek terminala lokatzen dute SIM txartel mota jakin batekin besterik ez erabili ahal izateko, normalean konpainiaren SIM txartelak.\nGSMa Euskal HerrianAldatu\n1982an Espainiako Telefono Konpainia Nazionalak (CTNE), gaur egungo Telefónica, TMA-450 (Telefonía Móvil Automática a 450 MHz) izeneko telefonia mugikor zerbitzu analogikoa kaleratu zuen Hego Euskal Herrian, NMT estandarrean oinarrituta. Euskal Herrian ezarri zen sistema hau lehenengo telefono mugikor zerbitzua izan zen.\n1990ean, 450 bandak gainezka egingo zuen lehen sintomak aurkitu ziren, telefonia mugikorraren hazkundearen ondorioz. Hala, beste estandar bat merkaturatu zen, TMA-900 izenekoa. Zerbitzu honek MoviLine marka komertzialaren izena jaso zuen. 1991n Espainian telefonia mugikorrak 100.000 bezerotik gora zituen.\nHistorian zehar sistema analogikoak sistema digitalaren aurrean landaguneetan estaldura hobeagoa izan du, baina estaldura honek soinu kalitate baxua zeukan, eta datu transmisio zerbitzuetan geldoa zen.\n1995ean lehenengo GSM telefonia mugikor digitala ezarri zen Euskal Herrian, Telefónicak kaleratu zuen Movistar marka berriaren behean. 1995etik aurrera telefonia digitalaren hedapena oso azkarra izan zen, eta ordurako zerbitzu analogikoa eskaintzen zuen teknologia zaharkiturik gelditzen hasia zen. MoviLinen sareek jasan zezaketen bezero kopuru maximoa milioi batekoa zen, eta 1996ko hasieran 900.000 bezero zituen. Ordurako Airtel (gaur egun Vodafone konpainiak operatzeko lizentziak lortu zituen, eta 1999an Amena (gaur egun Orange) sortu zen.\nAmena konpainiari 1800 MHz bandako irrati frekuentziak besterik ez zitzaizkion eman, Movistar eta Airtelek 900 MHz bandan funtzionatzen zuten bitartean. Horrek suposatzen zuen Amenak sare handiagoak hedatu behar izatea estaldura jakin bat lortzeko, 900 MHz bandan funtzionatuko balu sare txikiagoekin estaldura bera lortuko lukeen bitartean. 2005ean Espainiako Gobernuak Amenari frekuentzia berriak eman zizkion, hauek bai 900 MHz bandan, baina ordurako Movistar eta Vodafone konpainiek sare handiagoak zituzten.\n2000 urtetik aurrera sare analogikoak ixten hasi ziren, eta 3G teknologiarako lizentziak ematen hasi ziren. Urte berean Xfera konpainiak (gaur egun Yoigo) operatzeko lizentziak lortu zituen, baina ez zuen 2006ra arte operatzen hasi.\nGaur egun 2G/3G/3,5G/4G teknologiak erabiltzen ditugu, eta batez ere 3,5G teknologikoki hobeagoa den arren, operadoreek sare duala erabili ohi dute estaldura hobeagoa eskaintzeko, hau da, 3,5G estaldura ez dagoenean, telefonoak 3G edota 2G estaldurak erabil ditzake, eta alderantziz.\nEspainiako Telekomunikazio Merkatu Komisioaren (CMT) 2009ko datuen arabera, GSM estazio gehiago daude 3G/UMTS estazio baino.\nAzken aldaketa 11 maiatza 2020(e)an, 22:17(e)tan\nOrriaren azken aldaketa: 11 maiatza 2020, 22:17.


Egiptoko armadak Gazako mugatik bidali ditu herritarrak - Mundua - Berria\nEgiptoko armadak Gazako mugatik bidali ditu herritarrak\nGazako mugatik 500 metroko tartean bizi ziren herritar guztiak bidali ditu Egiptoko armadak, eta haien etxeak suntsitzen hasi da. Egiptoko Gobernuak dio neurri hori hartu duela Sinai penintsulan jarduten duten muturreko talde islamisten aurka borrokatzeko. Kairoren arabera, talde horiek Gazako muga gurutzatuta jarduten dute Sinain. Lehenengo fasean armadak mila inguru familia bidali ditu, eta 800 etxe suntsituko ditu, gehienak Rafah hirian, Gazarekiko muga pasaleku nagusian. Joan den ostiralean, 31 soldadu hil zituzten eraso suizida batean, eta horren ondotik hartu du gobernuak neurri horretako erabakia. Abdel Fattah al-Sisi presidenteak esan du «terrorismoa» arazo «existentziala» dela Egiptorentzat.\nMediterraneoko kostatik hasita 12-13 kilometro luze eta 1,5 kilometro zabal den eremu «neutral» bat eratu nahi du armadak, zibilik gabekoa. Itsasoaz gain, Gazak Israelekin ez daukan muga bakarra da Egiptorekikoa. Israelek bezala, Hamasek Gazan agintea hartu zuenetik (2007) Egiptok ere blokeatuta eduki du, eta kasu gutxi batzuetan ireki du, arrazoi humanitarioengatik. Horrez gain, Gazako ekonomiarentzat berebiziko garrantzia daukate Rafaheko legez kanpoko tunelek, Egiptotik kontrabandoz jasotzen baitituzte era guztietako gaiak. Muga gune militarizatu bihurtzeak egoera are larriagoan utz lezake palestinarren eremu txikia.\nErasoen ugaritzea 2011tik\nBaina erabakiaren lehenengo kaltetuak, noski, bertako biztanleak izan dira. Al-Sisik esan die haien «Egiptok» ez duela haien «sakrifizioa ahaztuko», eta kalte-ordainak emango dizkietela jakinarazi du. Sinaiko tribu beduinoak hainbatetan matxinatu izan dira estatuaren aurka, diskriminazioa salatuta. Urteotan, muturreko talde islamisten erasoak nahasi dira Sinaiko jatorrizko gatazkarekin, eta talde horien jarduera bereziki ugaritu da Hosni Mubarak boteretik kendu zutenetik (2011).


Bizkaia talentek Amsterdam RAIn egindako BCF Career Eventen parte hartu zuen | Bizkaia Talent\nMaiatzaren 10ean, bizkaia talentek BCF Career Eventen parte hartu zuen. Europako Enplegu Zientifikoaren Azoka handiena da, eta bizitzako zientzietako, kimikako, elikadurako eta farmaziako adituak ditu helburu. BCF azokak 2.000 bisitari baino gehiago erakartzen ditu, eta aukera paregabea eskaintzen du talentuarekin zuzenean elkarreragiteko eta Euskadiko lan-ibilbiderako abaguneak aurkezteko.\nNazioarteko ekitaldi horretan, bizkaia:talentek euskal erakundeek eskaintzen dituzten aukerak aurkeztu nahi izan dizkie biozientzien, kimikaren, farmaziaren eta elikaduraren arloan lan egiten duten profesional eta ikertzaile prestatu-prestatuei, ikerketa-lerroen eta produktu edota zerbitzuen garapenerako erakarri ahal izateko.\nBizkaia:talenteko erakustokian bertan, aurkeztutako hogeita sei aukera profesional hutsetan lan egin eta Euskadirekiko lotunea indartu nahi duten 300etik gora ikertzaileren kezkak eta eskaerak atenditu ziren.\nBizkaia:talentek azokan bertan aurkeztuak izateko aukera eskaintzen die erakundeei, eta, horretarako, haien lan-eskaintzak aurkeztu eta zabaldu egiten ditu bertan. Azoka horretan, bizkaia:talentek 15 euskal erakunderen eskaintzak aurkeztu zituen, zientziaren, teknologiaren eta enpresaren arloko goi-mailako 26 profesional erakartzeko asmoz.\nOraingo honetan, bizkaia:talent honako euskal erakunde hauetako ordezkaria izan da: ACHUCARRO BASQUE CENTER FOR NEUROSCIENCE, ACITURRI, AIRLAN, BIOKILAB, CIC ENERGIGUNE, CIC NANOGUNE, INGEMAT, INT-BUSSINES DESIGN, MAIER, NEM SOLUTIONS, PA CONSULTING, TECNALIA, DEUSTUKO UNIBERTSITATEA eta EHU.\nNazioarteko azoka horrek Bizkaia-Euskadirako arlo estrategikoetako profesional eta ikertzaile prestatu-prestatuak aurkitzeko eta erakartzeko aukera eskaintzen digu. Izan ere, profesional eta enpresa (edo erakunde) horien arteko ustezko kontratazioak eta lankidetza (kontratatuak izan gabe) aztertu ditzakegu, ikerketa-lerroak eta produktu edota zerbitzuak garatzeko, baina, batez ere, Amsterdam inguruan bizi diren euskal profesionalei lehentasuna emateko.


2014, apirilak 24\nEusko Jaurlaritzako Osasun Sailaren Osasun Publikoko eta Adikzioen Zuzendaritzaren gomendioa ezagutzera emateko oharra da hau.\nAurreko urteetan bezala, udaberrian, aziendaren erditzeko sasoian, beraz, Q sukarra pertsonetara hedatu daiteke. Berariazko tratamendua duen gaixotasun ezaguna izan arren, herritarrei beharrezko prebentzio-neurriak helarazten dizkizuegu.\nQ sukarra Coxiella burnetii bakterioak sorturiko gaixotasuna da. Bakterio hori behietan, ardietan eta ahuntzetan egon ohi da, baina baita beste animalia batzuetan ere, eta pertsonak, gehienetan, infektatutako animalien kare-ehunekin eta bestelako azpiproduktuekin kutsatutako lekuetako hautsal airez garraiatutako bakterioen bidez kutsatzen dira.\nQ sukarrarekin infektatutako animalia gehienek ez dute sintomarik agertzen inmunitatea garatzen dutelako, baima gaixotasunaren eramaileak dira, eta horien gorpuzkinak erabiltzen dituzten edo bakteriarekin kutsatutako hautsa arnasten duten pertsonei gaixotasuna kutsa diezaieteke.\nEusko Jaurlaritzaren Osasun Sailaren 218/2000 Dekretuak ezarritakoaren arabera, behiak ardiak eta ahuntzak hiltegietan gil behar dira. Horrenbestez, ez da legezkoa etxean horrelakorik hiltzea, ezta jabeak berak kontsumitzeko ere. Osasun-arrazoi asko dago horrelatarako. Izan ere Q sukarra hartzeaz gain, hasnarkari horie etxean hiltzeak beste gaixotasun batzuk izateko arriskua du; esaterako, salmonelosia, listeriosia, teniasia, zisterkosia, ekinokokosia... Gainera, hondkin horiek behar ez bezala ezabatzeak beste pertsona batzuk kutsatzea ekar dezake.\nHorregatik guztiagatik, Eusko Jaurlaritzako Osasun Sailaren Osasun Publikoko eta Adikzioen Zuzendaritzak osasun-arauak betetzearen garrantzia gogorarazi nahi die herritarrei. Hiltegia da animalia, errai edo ehun kutsatuak hauteman eta ezbatzeko eta pertsona edo aberte gehiagotara hedatzea saihesteko bermerik handiena.


Patata-tortilla entsalada berdearekin - Nafarberri\nHome errezetak Patata-tortilla entsalada berdearekin\nPatata-tortilla entsalada berdearekin\nUdane Arbeo ordua: 21:51 errezetak,\nBegi Argiz youtubeko kaleko video honen bidez patata-tortilla nola egiten den ikasiko dugu. Benetan goxoa eta egiteko erraza. Hiru/lau pertsonentzat pentsatutako errezeta da hau; zuen kasuan kalkulatu osagaien kantitateak. Ordubetean egina izango duzue.\n- 14 patata\n- Nahi adina piper\n- Eskarola bat\n- Ahuakate bat\nPatatak eta tipula bat zuritu eta zati txikiak egin.\nOliba olioa zartagin batean bota. Apur bat berotu denean, tipula bota.\nPiperrak erditik ireki eta moztu, barruko pepitak kendu eta zartaginean gehitu.\nZatitu ditugun patatak zartaginera bota.\nGatz apur bat gaineratu.\nArrautza oskolak puskatu eta dena irabiatu.\nZartagiñeko elikagaiak eginak daudenean, arrautza irabiatuekin nahastu.\nZartagiñean olio pixkat bota eta bertara bota aurreko dena.\nEz dadin itsasi, mugitu zartagiña.\nBehin behealdea egina dagoenean, kontu handiarekin buelta eman, alde hau egin arte.\nEskarola garbitu eta zati txikietan moztu.\nGauza bera tipularekin, zuritu eta txikitu.\nOlioa eta gatz apur bat bota.


The Word Foundation • Nortzuk gara - Thinking and Destiny-en argitaletxeak\nWord Foundation, Inc. 22eko maiatzaren 1950an New York estatuan itundutako irabazi asmorik gabeko erakundea da. Percival jaunak helburu horietarako sortu eta baimendu zuen erakunde bakarra da. Fundazioa ez dago beste inolako erakunderekin loturik eta ez dago afiliatuta eta ez du Percival-en idazkiak azaltzeko eta interpretatzeko inspiratu, izendatu edo bestela baimenduta egon den edozein pertsona, gidari, tutore, irakasle edo talde onartzen.\nGure estatutuen arabera, fundazioak bere laguntza ematea eta bere zerbitzuez baliatzea aukeratzen duten kide kopuru mugagabea izan dezake. Maila horietatik, talentu bereziak eta espezializazio arloak dituzten Patronatuak hautatzen dira, eta, aldi berean, korporazioaren gaien kudeaketa eta kontrol orokorraren arduraduna den Zuzendaritza Batzordea aukeratzen dute. Patronatuak eta Zuzendariak Estatu Batuetako eta atzerriko hainbat tokitan bizi dira. Urtero egiten dugun bilera bat eta etengabeko komunikazio bat egiteko elkartzen gara gure helburu partekatua burutzeko — Percivalen idatziak erraz eskuragarri jartzeko eta munduko hainbat lekutatik gurekin harremanetan jartzen diren ikaskideei beren ikasketak eta gizaki askok duten erronka zuzentzen laguntzeko. lurreko existentzia hau ulertzeko nahian. Egiaren bilaketa honetara, Pentsatzen eta Destiny irismen, sakontasun eta sakontasun aldetik ez da gainditzen.\nBeraz, gure dedikazioa eta zaintza munduko jendeari liburuaren edukia eta esanahia ezagutzera ematea da Pentsatzen eta Destiny baita Harold W. Percival-ek idatzitako gainerako liburuak ere. 1950az geroztik, The Word Foundation-ek Percival liburuak argitaratu eta banatu zituen eta irakurleei Percival-en idatziak ulertzen lagundu zien. Gure hedapenak liburuak eskaintzen dizkie kartzelako presoei eta liburutegiei. Deskontatutako liburuak ere eskaintzen ditugu besteekin partekatuko direnean. Ikaslearen Ikaslearen programaren bidez, Percivalen lanak batera aztertu nahi dituzten kideetako kideentzako bidea errazten laguntzen dugu.\nBoluntarioak gure erakundearentzat garrantzitsuak dira, Percival-en idazkiak irakurle zabalagoetara hedatzen laguntzen digutelako. Urte askotan zehar lagun askoren laguntza izan dugu zorionekoa. Haien ekarpenak liburutegietarako liburuak ematea da, gure liburuxkak lagunekin bidaliz, azterketa talde independenteen antolaketa eta antzeko jarduerak bidaliz. Gure lana jarraitzeko laguntzen diguten laguntza ekonomikoak ere jaso ditugu. Ongietorria dugu eta laguntza hau eskertzen dugu!\nPercival-en bere ondarearen argia gizateriari ekiteko ahaleginak egiten jarraitzen dugun heinean, irakurle berriak gonbidatzen ditugu gurekin bat egiteko.\n"Gure mezua" Harold W. Percival-ek idatzitako lehen argitalpena izan zen hilero aldizkari ospetsuarentzat. Hitza. Editorialaren bertsio laburragoa sortu zuen aldizkariko lehen orrialde gisa. Aurrekoak ilaburrenaren erreplika da bertsioaren bertsioa hogeita bost liburukien koadernatutako lehen liburukia, 1904 - 1917. Editoriala osorik irakur daiteke gure Argitalpenen orria.


23.3000 pertsona joan dira Bilboko kalealdiaren azken ediziora. Deia, Noticias de Bizkaia\nAurten 65 ikuskizun antolatu dira eta iaz 58\n23.3000 pertsona joan dira Bilboko kalealdiaren azken ediziora\n2017ren aldean kaleko antzerki eta arteen jaialdiak bildu duen jendetza %12 handiatu da\nDeia - Martes, 10 de Julio de 2018 - Actualizado a las 13:56h\nJuan Mari Aburto y Nekane Alonso celebrando Bilboko Kalealdia (Bilboko Udala)\n23.300 pertsonak, 2017an baino %12 gehiagok, gozatu dute Bilboko Udalak antolatzen duen Kaleko Antzerki eta Arteen Jaialdietan. Bilboko Kalealdiaren azken edizioa honek, uztailaren 2tik 7ra egon da hiriko zenbait lekutan.\nBILBAO. Programatutako ikuskizun kopuruak gora egiteaz gain, iazko 58tik aurtengo 65era, eguraldi egonkorragoak ere eragina izan du ikus-entzuleen erantzun bikainean. Horrela, aurten hiru baino ez dira izan euriaren ondorioz bertan behera utzi behar izan diren saioak, guztiak ere asteazkenean, uztailaren 4an. 2017an 6 izan ziren bertan behera utzi behar izan ziren ikuskizunak. Zehatzago esanez, eskaini ezin izan diren saioak Mystérieuses Coiffures, Circ Panic eta Maduixa konpainienak izan dira.\nIkus-entzule gehien batu zituzten ikuskizunak Rosie Volt eta Saseo Cie izan ziren, eta bien agertokia Arriaga plaza izan zen. Halaber, Casilda Iturrizar parkean instalatutako karpak ia guztiz beteta egon ziren egunero, inguruan beste emanaldi batzuk egoteak ere animatuta. Ostiralean Euskal Museoan programatutako saio bietarako gonbidapenak ere agortu egin ziren.\nBILBOKO KALEALDIAren aurtengo edizioak zenbait berrikuntza jaso ditu programazioan, “barkillo saltzailearen” eta “krispeta saltzailearen” figurak, besteak beste, eta jaso duten harrera bikaina izan denez, etorkizunean ere jarraituko dute. Orokorrean, Casilda Iturrizar parkeko jarduera guneak ikus-entzuleen erantzun bikaina jaso du, umeentzako gunearen (Haurren Herrixka) eta Miguel Llanesen eskultura lanaren arrakasta barne.\nOrokorrean, ikus-entzuleen aldetik harrera hoberena jaso duten ikuskizunak Amer i Àfrica, Creature Cie, Rosei Volt, Barada Street eta Eccentrici Dadaró Compagnie Teatrale taldeenak izan dira.\nAmaitzeko, eta aurreko edizioetan bezala, Casilda Iturrizar parkeko bi karpatan bildutako dirua (prezio sinbolikoa 3 euro sarrera bakarrarengatik edo 5 euro bi sarrerengatik izan da), helburu solidariora bideratu da. Oraingo honetan, bildutako 1.528 euroak “La Cuadri del Hospi”-ri, umeen minbiziaren humanizaziorako, sozializaziorako eta ikerketarako eta hezur-muinaren donazioaren hedapenerako guraso elkarteari, emango zaizkio.\netiquetas: bilboko kalealdia


Ikasle Abertzaleek grebara deitu dute ikasleria datorren martxoaren 23rako, egungo hezkuntza sistema eta berau sustengatzera bideratutako erreformen aurka eta langileriaren mesederako hezkuntza baten eraikuntzaren alde.\nIkasle Abertzaleak, irakurketa:\nUrteak dira ikasleok kalera ateratzen garela sistema zapaltzaile honi hortzak erakutsiz eta hezkuntza eredu berri baten eraikuntzaren aldeko aldarriaz eztarriak urratuz. Desjabetuok, ezer galtzerik ez dugunok, urtero erakutsi dugu dena emateko prest gaudela sistema hau apurtzeko eta etorkizun berria eraikitzeko.\nArgi eta maiz adierazi dugu sistema kapitalista honen baitako hezkuntza ereduak miseriara kondenatzen duela langile klasea, hezkuntzaren bidez zapalkuntza sistemak beharrezkoa duen esku-lana egituratuz. Sistemak bere biziraupenerako hamaika mekanismo ditu martxan, eta, kapitala garatu ahala, hezkuntza bera ere aldatuz doa kapitalari mesede egiteko. Horren adibide ditugu azken urteotan inposatu dizkiguten erreformak: erreforma horiek, ez dira ikasleon mesedetarako, eta hauen atzean interes ekonomikoak besterik ez daude. Ezin dugu ahaztu ere aurtengo ikasturtean bukatzen dela LOMCE-ren aplikazioa, azken fase honen erakuslehio ditugularik errebalida ezagunak.\nHezkuntzan ematen den edozein aldaketak mesede egiten dio sistemari. Sinestarazi digute hezkuntzak guri egiten digula mesede, baina argi dugu hau ez da horrela, horren adibide ditugu erreformak eta egungo hezkuntza bera ere. Zapaltzaileek boterea mantentzeko dago egituratuta hezkuntza: alde batetik, gaztetatik sumiso izaten irakasten digute; bestetik, azterketak bezalako mekanismoen bidez ikasleok sailkatzen gaituzte, ikasleon arteko lehiakortasuna sustatuz. Azken finean, ikasleok sistemaren engranaje hutsa bihurtzea dute xede.\nLOMCE bera horren adibide garbia dugu. Lege honek ez dio herri langileriari mesede egiten, ezta gutxiago ere. Lege honen baitan egituratutako aldaketa orok hezkuntza homogeneo bat lortzea du helburu, denok eduki berdinak barneratzea, denok ekoizpen sisteman zapaldu gisa barneratzea eta horrekiko sumiso izatea. Ezagun ditugu lege honek dakartzan aldaketak, eta urteak daramatzagu ikasleok horren aurka antolatzen eta borrokatzen.\nEgungo unibertsitate ereduak argi erakusten digu hezkuntza noren mesedetan dagoen. Gero eta gehiago zabaltzen ari da eremu akademiko honetan banku zein enpresen esku-hartzea, eta, zer esanik ez, EHU-k eta NUP-ek azken urteetan ikasle mugimenduaren aurka izandako jarrera, azkenekoa, San Mamesen, aurreko astean, Herri Unibertsitateari egindako erasoa. Erasoak eraso, unibertsitateetako ikasleok antolatzen jarraituko dugu langileriaren mesederako hezkuntza baten alde, borrokan jarraituko dugu unibertsitate eredu hau suntsitu eta Euskal Eskola Nazionala lortu arte.\nHistoriak erakutsi digu sistemari aurre egin diezaiokeen bakarra zapalduon batasuna dela. Hezkuntzan ere ikasleok sistemak eragindako zailtasun ororen aurrean baturik egon behar dugu eta hezkuntzari denok elkarrekin aurre egin behar diogu berau iraultzeko. Hezkuntzan ematen den aldaketa orok denoi eragiten digu, eta, beraz, denok baturik egin behar diogu aurre, kapitalari irabazitako borroka orok sistema bera ahuldu eta zapalduon askapenera hurbiltzen gaituelarik.\nHezkuntza sistemari berari aurka egitea ez da egun batean burutzeko borroka soil bat, egunerokoan martxan jarri beharreko borroka bat baizik. Urte luzeak daramatzagu hezkuntza eredu propio baten aldeko borrokan, aurtengo Martxoaren 23an ere ikasleok kalea hartuko dugu, unibertsitate eredu hau eta LOMCE eta honen baitako errebalidak jo puntuan jarrita.\nDei egiten diegu Hego Euskal Herriko ikasleei martxoaren 23an ikastetxeak, unibertsitateak eta kaleak hartzeko aurten inposatuko dizkiguten errebalidei aurka egiteko, eta sistemari berari hortzak erakusteko.\nJo ta ke, Euskal Eskola Nazionala lortu arte!\n12 martxoa, 2017 12 martxoa, 2017 bilbobuiakaBilbouni IA,Ikasle Mugimendua\nPrevious Post Martxoak 8ko egitaraua aurkeztu du Sarrikoko Hegoak Talde Feminista sortu berriak\nNext Post Maiatzaren Lehenean kapitalaren kontra borrokara lotzeko deia egin du Maiatzak 1 Egin-ek


Corteseko Yona taldea — dantzan.eus\nHemen zaude: Hasiera › Komunitatea › Ezpalak jaialdia › Corteseko Yona taldea\nNafarroako Cortes herrian dantza hutsa baino gehiago da paloteadoa\nAntzerki errituala, kritika soziala, musika eta dantza biltzen dituzten ekitaldiak dira mota honetako paloteadoak. Nafarroako dantzen munduan, tradizio eta izen handienetakoa duena da Corteseko paloteadoa, XIX. mendetik aurrera etenik gabe dantzatu dena.\nCorteseko paloteadoan garrantzi handia du antzespenak; rabadán (artzaina), mayoral (artzainen nagusia), aingerua eta deabrua ditu protagonista, eta gaizkiaren eta ongiaren inguruko koplak kantatzen dituzte; betiere, urte horretan herrian gertatutakoak jasotzen dituztenak.\nSan Miguel egunean, irailaren 29an, aurkeztu ohi da Cortesen paloteadoa. Cortes bertako Yona taldeak aurkeztuko ditu dantzok. Talde gaztea da, orain bederatzi urte sortutakoa, baina handituz joan dena. Gaur egun Nafarroa osoan jasotako dantzak nahiz Euskal Autonomi Erkidegokoak dantzatzen dituzte.\nMaiatzaren 19an Eibarren


Geldialdi integrala | Kultura | GARA\nBigarren diskoa du bere ibilbidean «Geldialdi bakoitzean» Beñat Igerabidek, Elkar zigiluarekin kaleratutako azken lana. Garapen baten isla da CD berria, eremu musikalari dagokionez, baita diskoaren eraikuntzan ere. Bereak dira melodiak, letrak eta teknika.\nElkarreko musika argitaratzaile Anjel Valdesen arabera, Beñat Igerabide Euskal herrian azken bost urteetan jaiotzen ari den belaunaldi berriko musikaria da. Bai estiloan, bai formetan. “Orbainak” estreinako diskoa argitaratu eta hiru urte beranduago kalean da berriro “Geldialdi bakoitzean” CD berriarekin. Bere garapen profesionalaren trazua egiten duen sorkuntza berria izan daiteke, hurbilago, indartsuago eta irekiago agertzen baita Igerabide bere kantuetan. «Mundu ero honen barruan proposamen bat egiten du jendea hobeto senti dadin. Horretarako balio behar du musikak. Eta musikak tematsu jarraitzen du mundua aldatzeko bueltan. Horretan ari da ere Beñat Igerabide», gehitu zuen Elkarreko ordezkariak aurkezpenean.\nErrenazimentuko gizontzat hartu zuen Valdesek, musikari «integrala» delakoan. «Berak konposatu, idatzi eta grabatu ditu kantu guztiak eta bere inspirazioa argi ikusten da sortu dituen abestietan».\nAurreko lana bezala, Adunan duen Sonola estudioan grabatu du lan berria Igerabidek; bera izan da kantu guztien konpositore, interprete eta teknikaria eta, era horretan, lanaren ikuspegi integrala izateko aukera eskaintzen du. Grabaketak, molde geldoan eginak, 2017. urte hasieran abiatu zituen Sonolan. Masterra Elkarren eskutik osatu da. Bidean, ordea, laguntzaile ugari izan ditu Igerabidek: David Etura baterian eta ahotsetan; Matthieu Haramboure baxuan; Peio Gorrotxategi teklatuan; eta Gorka Urra gitarran eta ahotsetan. Horiez gain, Lidia Insausti eta Sara Azurzaren kolaborazioak ere izan ditu proiektu berrian.\nFunka, rocka, folka eta popa eskuen artean jolasgai eta sorkuntzagai izan ditu Igerabidek “Geldialdi bakoitzean”-en. «Barietate handiko diskoa da. Positibotasun handia dago, eta dantzarako aukera ere eskaintzen du», aipatu du egileak. Alaiago eta indartsuagotzat du bere bigarren lana, bere buruari sorkuntza maila areagotu dion egitasmoa. «Baldintzak ere aldatu egin dira. Aurreko lanean bakarrik nengoen eta orain taldearekin nago. Egoerak desberdinak dira».\nAurreko diskoko kantuen intimismotik apur bat urrunduta, komunagoak diren gogoeta eta sentimenduak bildu dira disko berriko hamahiru abestietan. «Hitzak lantzean pasatzen zait. Buelta asko ematen dizkiet, aldatu egiten ditut, berridatzi... ni gustura egon arte. Ausardia, kemena, maitasuna edo natura dira, besteak beste, kantuetan landu ditudan gaiak».\nBerezia estiloan, eta berezia formatan ere, gaur egungo diskogintzan ez baita oso ohikoa sortzaile berberak prozesu integral bat egitea, kantuen sorkuntzatik hasi, letren idazketatik pasatu eta diskoaren grabaketaraino. «Modu integrala oso arraroa da –gehitu zuen Valdesek–. Adibidez, Kaki Arkarazo datorkit burura. Horrek abilidade, muskulu berezi bat ekartzen dio lanari. Kantuak idatzi eta konposatzea ohikoa da, baina musikari batek bere burua grabatzea ez hainbeste». Ildo horretan, Igerabidek berak esan zuen teknologia gaur egun askoz eskuragarriagoa dela; orain dela hogei urte pentsaezina zen zerbait, gaur egun estudio bat izatea, ez da hain ideia burugabea. «Hor dago, gainera, bigarren eskuko merkatua, eta horrela osatu dut nik nire estudio propioa».\nDiskoa kalean izanda, lan berria jendaurrean zuzenean aurkezteko garaia iritsi zaio Igerabideri. Eta dagoeneko baditu hizordu batzuk. Lehenengoa urriaren 13an Tolosako Bonberenean izango da, gaueko 22.30ean –Xabier San Sebastianekin partekatuko du gaua–. Ondorengo zuzenekoak, urriaren 20an, Irungo Urdanibia plazan (19.30); urriaren 27an, Donostiako Tabakaleran (20.00) eta azaroaren 3an, Amasa-Villabonako Gurea antzokian (18.30).


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Instalazio domotikoen eta automatikoen konfigurazioa (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Lanbide Heziketa"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Instalazio domotikoen eta automatikoen konfigurazioa (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Lanbide Heziketa\nAutomatizazioa eta robotika industriala (Heziketa Zikloa). Goi maila 2 Elektrizitatea eta Elektronika (Lanbide Arloa) 2 Fabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) 2 Fabrikazio mekanikoko produkzioaren programazioa (Heziketa Zikloa). Goi maila Galdaketa eta pulbimetalurgiaren bidezko produkzioa (Heziketa Zikloa). Goi maila Gehiago ... Instalazio domotikoen eta automatikoen konfigurazioa (Modulua) 2 Instalazioa eta mantenimendua (Lanbide Arloa) Lanbide Heziketa 2 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 2 Sistema automatizatuak (Modulua) 2 Sistema elektroteknikoak eta automatizatuak (Heziketa zikloa). Goi maila 2 Sistema sekuentzial programagarriak (Modulua) 1 Automatismo Elektrikoak, Pneumatikoak eta Hidraulikoak (Modulua) 1 Elektrizitatea eta automatismo elektrikoak (Modulua) 1 Fabrikazio-teknikak (Modulua) 1 Linea automatizatuen muntaia- eta mantentze-lanak (Modulua) 1 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...


Amaitu da Enirio-Doniturrieta pistaren instrukzio fasea - Goierriko Hitza : Goierriko Hitza\nAmaitu da Enirio-Doniturrieta pistaren instrukzio fasea\nTolosako epaitegian deklaratu dute gaur Jose Ignacio Asensio Gipuzkoako Foru Aldundiko Ingurumen diputatuak, Monica Pedreira Ingurumen zuzendari nagusiak eta Arantxa Ariztimuño Mendietako eta Natura inguruneko zuzendariak\nEguzki eta Landarlan talde ekologistetako kideak Tolosako epaitegiaren kanpoan. Arg: Tolosako Ataria\nAralarko pisten auziagatik Jose Ignacio Asensio Gipuzkoako Foru Aldundiko Ingurumen diputatuak, Monica Pedreira Ingurumen zuzendari nagusiak eta Arantxa Ariztimuño Mendietako eta Natura inguruneko zuzendariak Tolosako epaitegian deklaratu dute gaur. Aurreko astean hasi ziren deklarazioak jasotzen. Enirio-Aralar Mankomunitateko zazpi ordezkarik eta ordezkari ohik -Abaltzisketa, Altzaga, Amezketa, Arama, Beasain, Lazkao eta Ordizia-, mankomunitateko idazkariak eta lau teknikarik pasa behar izan dute epailearen aurretik, eta atzo deklaratu zuten beste hiru ordezkari politikoez gain. Atzokoarekin, amaitutzat eman da Enirio-Doniturrieta pistaren instrukzio fasea.\nBitartean, epaitegiaren kanpoan, batetik, nekazal sindikatuetako hainbat ordezkari, auzipetuei babesa adierazi asmoz, eta bestetik, Landarlan eta Eguzki elkarteetako ordezkariak ere izan dira. Talde ekologistek beste behin ere eskatu dute Aranzadi zientzia elkartearen txostena, Enirio-Doniturrieta pistaren ebaluazioa egin zenean pistak egitearen aurkakoa zena, «kontutan hartzeko».\nBestalde, Eguzki eta Landarlan talde ekologistek salatu dute, aldundiak eta komunikabideetan esan duela ezker abertzalearen plataformak direla eta hori «errespetu falta» dela, «alderdi politikoen babesik ez» dutelako, «herritarrena baizik».


"Margolan Itzuliak. Erreprodukzio-grabatua, Bilboko Arte Ederren Museoan" zure erosketara gehitu da\nFIG Bilbao Grabatuaren eta Paper gaineko Artearen Nazioarteko Jaialdia zazpigarrenez antolatu da aurten. Jaialdi horren helburua da grabatuaren kultura zabaltzea, kultura horri loturiko alderdi guztiak aintzat harturik. Eta xede horretan bat eginik, jaialdiak eta museoak elkarlanean jardun dute 2012an jaialdia sortu zenez geroztik, historian zehar paper gaineko arteak izandako balioa aldarrikatzen. Hain zuzen ere, eta besteak beste, erakusketak antolatu dituzte urtero, hala monografikoak -Giovanni Battista Piranesi (2012); Mimmo Paladino (2014) eta Lucas van Leyden (2015)- nola taldekoak -Sardiniako grabatuari buruzkoa (2013), Vivanco Bildumari buruzkoa (2016) edo Bilboko Arte Ederren Museoko bilduman koloretako grabatuak duen tartea aztergai zuena (2017)-.\nMargolan itzuliak. Erreprodukzio-grabatua, Bilboko Arte Ederren Museoan erakusketa da aurtengo proposamena, eta berrikuntza dakar, aldatu egin baita agertokia, Bilboko museoko aretoetatik Durangoko Arte eta Historia Museokoetara, hain zuzen. FIG Bilbaoren urteko egitarau zabalaren barruan kokatuta dago erakusketa, eta, egitarauari buru emateko, azoka bat egingo da, azaroaren 15etik 18ra, Euskalduna Jauregian, hiria Europako grabatuaren epizentro bihurtuko duena berriro.\nEgilea: Javier Novo González ISBN: 978-84-96763-88-3 Argitaratze-data: 26/10/2018 Hizkuntza: Gaztelania Neurriak: 21 x 24,5 cm Koadernaketa: Azal arrunta gainazalarekin Orrialde kopurua: 108 Ilustrazio kopurua: 54 (Color)


Nora Abete: 'Gizarte-bonu elektrikoari buruzko prestakuntza praktikoaren asmoa da bere eskaera tramitatu nahi dutenei informazioa eman eta laguntzea' - KontsumoBIDE-Kontsumoko Euskal Institutua\nNora Abete: 'Gizarte-bonu elektrikoari buruzko prestakuntza praktikoaren asmoa da bere eskaera tramitatu nahi dutenei informazioa eman eta laguntzea'\nGizarte-bonu elektrikoari buruzko tailer praktikoak abian jarriko ditu Kontsumobidek.\nEgoera zailean, oso zailean edo gizartetik baztertuta geratzeko arriskuan dauden pertsonei zuzenduta dago gizarte-bonua, eta onuradun izateko eskaera egin eta baldintza jakin batzuk bete behar dira, familiaren diru-sarrerak, besteak beste.\nGarrantzizkoa da adieraztea lehengo gizarte-bonuaren onuradun zirenek berriro eskatu beharko dutela, eta baldintza berriak betetzen dituztela egiaztatu. 2018ko abenduaren 31 baino lehen eskatzen badute, eta ematen bazaie, atzeraeginezko efektuekin aplikatuko dira deskontuak, joan den urriaren 7tik hasita. 2019ko urtarrilaren 1etik aurrera egindako eskaerek, onartzen badira, deskontuak sorraraziko dituzte fakturazio-zikloaren lehenengo egunetik hasita.\n“Gizarte-bonua 3 pausotan nola lortu” prestakuntza-tailerra eskainiko du Kontsumobidek Araban, Bizkaian eta Gipuzkoan. Bertan azalduko da nork eska dezakeen bonu soziala eta nola eskatu.\nPrestakuntza, batez ere, familia ugariei, pentsiodunei, errenta baxuko pertsonei edo gizartetik baztertuta geratzeko arriskuan daudenei dago zuzenduta. Interesekoa izan daiteke baita ere zirkunstantzia berezietan dauden senideekin bizi diren familientzat: guraso bakarrekoak, desgaitasunak dituztenak, II. edo III. mailako menpekotasuna, genero-indarkeriaren edo terrorismoaren biktimak.\nParte hartzeko ezinbestekoa da izena ematea 943-022590 telefonora deituta edo posta elektroniko honetan: kontsumobide.formacion@kontsumobide.eus.\nPrestakuntza eta informaziorako jarduera hau “Kontsumobide, zuregandik gertu”, kanpainaren barruan kokatzen da. Programa honen barruan, tailerrak eta eztabaida-saioak eskaintzen ditu Kontsumobidek, besteren artean, gai hauei buruz: erosketak, kontsumoaren oinarrizko nozioak, merkataritza elektronikoa, etiketak eta etxeko hornikuntzak. Horrela, bertaratuek modu zehatzak ezagutu ditzakete eguneroko bizitzako arazoak konpontzeko.\nInformazio gehiago Kontsumobide.eus:\n'Kontsumobide, zuregandik gertu'


KOMPAQDRAIN® kanala Rhône Alpeetan, Frantzian | ULMA Architectural\nHasiera Kanalizazioa eta Drainatzea Proiektuak KOMPAQDRAIN® kanala Rhône Alpeetan, Frantzian\nKOMPAQDRAIN ® ULMA drainatze kanalak Frantzian, Rhône-Alpeak eskualdean instalatu dira, GIFI biltegiaren zamalenen gunean\nKOMPAQDRAIN ® ULMA drainatze kanalak dekorazio eta altzari espezialista den GIFI biltegiaren parkinean eta zamalanetako kaian instalatu dira, Neuville-sur-Saône herrian, Auvernia-Rhône-Alpeak eskualdean.\nGIFI biltegiaren obra Colas Taldearen AXIMA Villefranche-sur-Saône enpresak garatu du, zeinak gure produktuak ezagutzen zituen bere obra askotan ULMA hormigoi polimerozko kanalak instalatu baititu. Oraingoan KOMPAQDRAIN ® KVF200.10R kanal trinko berriak aukeratu dituzte, euren proiekturako ULMAko departamentu teknikoaren aholkularitza eta egindako kalkulu hidraulikoa jarraituz. Kanal autogarbigarria eta Izozte/desizozte zikloekiko erresistentea edukitzea abaintaila garrantzitsuak dira sektorearentzat.\nKOMPAQDRAIN® sistemaren abantailak\nEzagutu itzazu KOMPAQDRAIN® kanalaren abantailak, hemen klikatuz:\nTRINKOA: Kanalak eta saretak pieza bakarra osatzen dute, zurruntasun handiagoa bermatuz. Ezin hobea da segurtasun handiena eskatzen duten guneetarako.\nIRAUNKORRA ETA ERRESISTENTEA: Hormigoi polimeroan egina dago, korrosio-kontrako materiala, iraupen eta erresistentzia handikoa. Egokia da karga mota orotarako.\nAUTOGARBIGARRIA: V sekziodun diseinu abangoardistari esker hondakinak pilatzea saihesten du, autogarbiketa efektu eraginkorra ziurtatuz.\nINSTALAZIO AZKARRA: Bere izaera trinkoak instalazioa errazten eta arintzen du, berekin dakartzan kostuak eta bere mantentze lanak nabarmen gutxituz.\nHiria: Neuville sur Saône\nErabilitako produktuak: KOMPAQDRAIN ® KVF200.10R kanal trinkoa


FUTURISMOA Errepasoa 2.\nHistoria

TItaliar Futurismoa abangoardiako lehen mugimendu bezala konsideratzen da.

Artista hauek konbinatu zuten artearekin haien interes sakona kulturan eta giza ohituretan, lehenaldia ezeztatuz eta hau ordezkatuz esperimentazio teknikoa eta estetikoaz.

\nArtistak

Ofizialki hasi zen 1909an Marinettiren manifestoarekin.

Manifestoa sinatu zuten:

Balla,

Carra,

Boccioni,

Russolo

eta Soffici.

\nFilosofia

Abangoardiako mugimenduak klasikoak dira ondo garatuak ez dauden estatuetan non mugimendu hauek kultura ofizialaren aurkako erreakzio bezala agertzen diren.

Mugimendu politiko aurrerakoiekin identifikatzen dira.

Iraultzaileak izan arren, haien esfortzua polemikoa izaten da. Futurismoko manifestoan hiri historiko eta museoak desegiteaz hitz egiten dute.

\nFilosofia

Hiri berriaren alde agertzen dira, mugimenduan dagoen makina bat bezala ikusten dutelako.

Haien iraultza industriala edo teknologikoa da, hau da, iraultza burges bat.

Makinetako zibilizazio berrian, artista-intelektualek genioa irudikatzen dute.

\nEzaugarriak

Futuristek haien burua definitzen dute anti-erromantikoa bezala eta haien sentimenduak eta umorea jarraitu nahi dute.

Goraipatzen dute:

 zientzia

eta teknika

baina izan nahi dute

poetikoak

eta lirikoak.

\nEzaugarriak

Sozialistak direla esaten dute, baina ez daude interesatuak langileen klaseetako borroketan eta abangoardiako intelektualak etorkizuneko aristokrazia bezala ikusten dute.

Politikoki aukeratu behar dutenean, nazionalismoa nahiago zuten. Mugimendua Lehen Mundu Gerraren amaiera arte iraun zuen eta ondoren disolbatu zen.

\nEzaugarriak

Mugimenduko ezaugarriak dira haien interesa artean sortzen dela mugimenduan, abiaduran, eta gerraren goraipamenean.

Mugimendu fisikoak, abiadura inplikatzen duela, objektu eta espazioaren arteko fusioa posible egiten du.

\nEzaugarriak

Haien asmoa ohiko kulturalen dualismoa ezabatzea zen.

Errealitateko batasuna ez da egiten pentsamenduetan, sentsazioetan baizik, era hunkigarri batean.

Artistak dinamismoa azpimarratu nahi du hau hunkigarria egiteko.

\nEzaugarriak

Formak askatasunez beteak daude, elementuak apurtzen baina inoiz ez dira erabat abstraktuak

Kolorearen erabilera garrantzitsua, kubismoaren oposizioan, zeinekin beste elementuak antzekoak diren, batez ere formak.

Lerro gogorrak teknika puntilistarekin konbinatuak.

Mugimenduz beteriko konposaketak.

Gaiak gizartearekin konprometituak.


"Kanpoko superportuak Jaizkibel eremu naturalaren heriotza ekarriko zuen"\n2019ko ekainaren 24a, astelehena | Ordua Euskal Herrian 14:31:41\nLanbidea eta zaletasuna batu ditu Xabier Mina iruindarrak. Itsaspean hartutako argazki eta bideo ikusgarriak bere klaseetan erabili eta Interneten zabaltzen ditu bioaniztasuna.com webgunearen bidez.\nLehorreko itsasgizona, nolatan?\nIruindarrok askotan joaten gara Zarautza, Donostiara… eta ni txikia nintzenean maiz joaten nintzen familiarekin. Zarautzen, bereziki, hasi nintzen arroketan izkira eta karramarroen atzetik. Mutrikuko Santa Elena kanpinera ere askotan joaten ginen eta horrela sortu zitzaidan zaletasuna. Gaztetxotan, Menorcan hasi nintzen aitarekin urpean ibiltzen eta orduan erabaki nuen Itsas Zientziak ikastea. Kanaria Handira joan eta han izan nintzen bost urtez ikasten eta ur azpian igeri egiten.\nOso toki ederrak daude Kanaria irletan, baina ikasle garaian oso diru gutxi nuenez oso gutxitan joan nintzen toki haietara oxigeno botilekin. Gerora bai, askotan itzuli naiz leku ikusgarri horietara. Bereziki El Hierro da oso toki ederra urpean ibiltzeko. Afrikatik gertu dago eta hor bertan bada azaleratze bat. Alisio haizeek azaleko ura Atlantikoaren barnealdera eramaten dute eta ur gabezia berdintzeko itsas hondoko ura igotzen da elikagai eta oxigeno ugarirekin.\nOndorioz, toki horietan biomasa handia izaten da. Normalean espezie gutxi batzuetako arrain asko aurkitzen dira halakoetan. Gainera, kutsu tropikala duenez, berez tropikokoak diren hainbat espezie ere aurki daitezke Kanaria uharteetan.\nOro har, gizakiak gehiago daki espazioari buruz itsas hondoei buruz baino. Ikerketa asko egiten da kostaldetik gertu, baina itsas sakonean sartzea teknologikoki oso zaila da.\nHandik itzuli eta ikerketa lanetan murgildu zinen?\nBeka batekin hasi nintzen AZTI zentro teknologikoaren Sukarrietako egoitzan, itsasoaren eta elikagaien ikerketak egiten. Bizpahiru urtez aritu nintzen atun tropikalen ikerketan. Gehiena bulegoko lana izan zen, baina atunontzi batean bi hilabetez Boli Kostan egoteko aukera ere izan nuen. FAD harrapaketa sistemak atun arrantzan zer-nolako ondorioak zituen ikertzera joan nintzen.\nPlataforma handi bat itsasora botatzen da haren azpira arrainak bil daitezen. Kopuru handia biltzen denean, sarea botatzen da eta hor dauden ale guztiak harrapatuta gelditzen dira. Espezie desberdinetako animaliak harrapatzen dira, helduak eta txikiegiak ere bai, eta ondorioz, epe luzera oso kaltegarria da.\nGainerako denboran Sukarrietan, Txatxarramendi irlako zentroan, txostenak egiten aritu nintzen. Behatzaileen datuak bildu eta Espainiako Ozeanografia Institutuarekin elkarlanean aritzen ginen. Gero, informazio hori baliatzen zen, adibidez, arrantza kuotak ezartzeko.\nAtungorria desagertzear dago?\nAtungorria oso garesti ordaintzen da eta harrapatzea beti da errentagarria. Japonian oso prezio altuetan erosten dute beti. Horregatik ez da gertatzen beste arrain mota batzuekin bezala, hau da, jada ez dela errentagarria gehiago harrapatzea merkatua beteta dagoelako. Horrela jarraituz gero, atungorriak oso etorkizun beltza izango du.\nSukarrietatik Blanesera joan zinen tesia egitera. Zein zen zure gaia?\nCSIC ikerketa aurreratuen zentroan, Blanesen, bekadun gisa aritu nintzen tesia egiten. Aldaketa klimatikoaren eragina kostako arrain espezietan zen gaia. Arrainen pilaketa eta itsasgainaren tenperaturaren arteko harremana aztertu nuen zehazki.\nEta zer ondoriotara iritsi zinen?\nArgi ikusi nuen klima aldaketaren inguruan iritzi oso desberdinak daudela. Batzuk oso kritiko dira, eta diote muntaia dela eta kontu hori aitzakia gisa hartzen dutela hainbat erabaki hartzeko. Ideiaren lehen bultzatzailea Margaret Thatcher izan zen, diotenez berari interesatzen zitzaiolako energia nuklearra bultzatzea, ohiko erregaien ordez. Beste zenbait ikerlarik dio prozesu naturala dela eta gu azkartzen baino ez garela ari. Oso zaila da hori jakitea.\nTesia ez nuen bukatu, baina ikerketa aurreratuen titulua eskuratu nuen. Ez nintzen oso eroso sentitzen giro hartan, ikerketa lana askotan diru-laguntzekin oso lotuta dagoelako, eta gainera, nik gizartearekiko harreman zuzenik ez nuela sumatzen nuen. Beraz, Mutrikuko Akuikultura Eskola sortu berrian sartzeko aukera izan nuenean, ez nuen batere zalantzarik izan.\nOso. Bost urte egin nituen han. Goi-mailako zikloa zen, adin guztietako ikasleekin. Oso ongi egon nintzen. Jendeak berebiziko gogoa zuen. Harreman handia genuen arrantzaleekin, laginak hartzera joaten ginen, uretan sartzen ginen… bikain.\nOrduan, oposaketak gainditu nituen hemen Nafarroan, eta Beran eta Atarrabian ibili ondoren, Barañaingo Institutura heldu nintzen orain dela lau urte. Ni erosoago sentitzen naiz irakasle bulegoan ikerketak egiten baino, jakinda gainera ikerketa horietako askok enpresari batzuk aberasteko balioko dutela. Nire lana oso hurbila da eta jende gaztearekin lan egitea oso gustuko dut.\nZer da bioaniztasuna.com?\nWebgune honen helburu nagusia Lurra planetako itsaso eta ozeanoen bioaniztasuna ezagutzera ematea da. Haren bidez nire zaletasuna eta irakaskuntza lotzen saiatzen ari naiz. Urte asko daramatzat argazkiak eta bideoak egiten, baina dena armairuan gelditzen zen. Material horri irtenbidea emateko bideo laburrak eta aktibitate didaktikoak prestatzen hasi nintzen, hasieran ikasleekin partekatzeko eta orain Internet bidez, jende guztiarekin. Nire asmoa Bizkaiko golkoko uretan dugun ondare naturala jendeari ezagutzera ematea da, denon artean balioetsi eta defenda dezagun.\nAdibidez, Kantauri itsasoko arrain, molusku eta krustazeoen izenak agertzen dira euskaraz, gaztelaniaz eta latinez, eta haiez gain argazkiak, bideoak eta DBHn eta Batxilergoan erabil daitezkeen bestelako materialak. Itsas dortokei buruzko hamazazpi minutuko bideo dokumentala ikus daiteke adibidez, Cabo Verden grabatua. Oso material gutxi dago euskaraz. Askotan arazoak ditugu kalitatezko materialak eskuratzeko.\nUdan non ibili zara?\nAzoreetan eta Alpeetan, bizikletaz fosilak hartzen. Urtero joaten naiz fosilen bila ikasleekin eta bikain pasatzen dute. Sarrigurenen bertan, Iruñerrian, marrazoen hortzak aurkitu izan ditut. Laster geologiarekin lotutako jarduerak ere jarriko ditut bioaniztasuna.com-en.\nZeintzuk dira toki onenak Euskal Herrian urpean igeri egiteko?\nAsko daude: Elantxobe, Mutriku, Hondarribia… toki bakoitzak badu berea. Ibaietan ibiltzea ere ikaragarria da. Pirinioetan metro erdiko amuarrainekin igerian ibili naiz eta Endarlatsan lanproiak habia egiten ikusi ditut. Abankandoak eta otarrainak oso gutxi ikusten dira orain, eta hemengo marrazoa, momar familiakoa, kostatik oso gertu badago ere, oraindik ez dut lortu grabatzea.\nEta toki onenak eta txarrenak munduan zehar?\nOrokorrean, jenderik izan ez dutenak, eta askotan militarrek hartutako esparruak dira. Badira zenbait irla eta leku bere garaian militarrek itxi zituztenak, eta horri esker, bikain mantendu dira. Agian hori da militarrek egin duten gauza on gutxietariko bat.\nDena den, itsasoan aurkitzen duzuna ez da inguruko lurraldeek egiten duten kudeaketaren ondorio soilik. Korronteak daude eta oso ohikoa da beste lurralde baten zaborrak kudeaketa egokia egiten duenaren eremura iristea. Arrainak ere mugitzen dira eta horregatik arrantza kudeatzea oso zaila da, ados jarri behar baitira lurralde asko.\nToki ederrak, adibidez, Itsaso Gorria eta Azoreak. Ni askotan joaten naiz. Iaz Indonesia aldean, Papuan, lau hilabetez izan nintzen. Orain dela gutxi arte han zeukaten zabor gehien-gehiena organikoa zen, orain aldiz plastiko pila eta denetik dute, baina zaborrak kudeatzeko plangintzarik ez. Itsas dortokekin igeri egiten hasten zara eta bat-batean ikusten duzu nola irensten duten plastikoa edo fardela. Hango biztanleek, haurrek bereziki, gurditxoetan eramaten dute zaborra itsas ertzeraino eta hondakinak itsasora botatzen dituzte. Duela zortzi urte izan nintzen han lehen aldiz, eta orduan soilik txalupatxo tradizionalak zeuzkaten, egurrezkoak. Orain zuntzezko ontzi motordunak dauzkate, bertako faunaren kalterako. Dortokak goitik behera erabat irekita ikusi nituen, adibidez.\nZer iruditzen zaizu hemen itsasoaz egiten den kudeaketa?\nOso zaila da kudeaketa egokia egitea. Interes asko eta oso desberdinak daude, eta beti interes ekonomikoak tarteko. Euskal Herrian badauzkagu oso ongi dauden hainbat leku, ez kudeaketa ona egin dugulako, baizik eta geografiaren aldetik oso zaila izan delako etxez betetzea. Gironan, esate baterako, Lloret de Mar-etik behera dagoena negargarria da, eremua oso laua delako eta han apartamentuak egiteko aukera paregabea izan dutelako. Iparraldera Creus lurmuturra dute, granitozkoa, eta oso zaila izan denez eraikitzea, primeran mantendu da. Hemen badira leku ikaragarri ederrak, Zumaia inguruko Algorriko kostaldea, Sakoneta, Deba eta Mutriku artekoa, Elantxobe, Hondarribia… Jaizkibel ingurua aparta da. Hiri handiek, Donostia eta Irun aldamenean izanda ere, ez diote kalterik egiten, eta arraste-ontziek debekatuta dute arrantza egitea. Jaizkibelen arazoa kanpoko superportua egiteko proiektua zen. Orain krisia dela eta geldirik dago, baina auskalo etorkizunean zer egingo duten. Kanpoko superportuak Jaizkibel eremu naturalaren heriotza ekarriko zuen. Altxorrak dauzkagu hemen eta baloratu eta defendatu behar ditugu gure ondare naturala direlako.\nApnean edo oxigeno bonbonekin ibiltzen zara ur azpian?\nGehienetan apnean. Batzuetan kamera ez dut eramaten, itsasoaz nire kabuz gozatzeko. Apnean igeri egitean, kirol pixka bat egiten duzunez, oso ongi sentitzen zara, baina botilekin joateak aukera gehiago ematen dizu jaisteko, eta adibidez, ikusteko nola olagarro bat zurekin jolasean hasi den.\nJoan den mendearen hasieran Aniceto Petit zinegotzirako hautagaiak proiektu bat proposatu zuen: itsasoa Iruñera ekartzea. Zer iruditzen zaizu?\nOngi legoke! Non jarriko genuke? Hemen itsasorik balego munduko hiririk onena izango litzateke, beno, klima pixka bat hobetuko bagenu. Dena dela, aldatu egingo zen: etxebizitzak egiten hasiko lirateke toki guztietan, eta akabo!\nUrpekari, argazkilari eta irakaslea da. Iruñean, 1976ko abuztuaren 5ean sortua. Itsas Zientzietan lizentziaduna, Kantauri itsasoaren xehetasunak jasotzen dituzten hainbat argitalpenetan parte hartu izan du bere argazkiekin: Zientzia eta Teknologiaren hiztegi entziklopedikoa, Flysch Algorri Mendata, Deba eta Zumaia arteko kosta lerroak gordetzen duen ondareari buruzko lana, Zumaia eta Olagarroa, 2012an Zumaiako Udalak argitara emandako liburua, eta Jaizkibel Amaharri, Jaizkibelek eta Uliak duten balioa erakusten duen obra kolektiboa. Mundu osoan eginiko argazkiak eta bideoak eta haiekin moldatutako unitate didaktikoak eskaintzen ditu musu-truk bioaniztasuna.com bere webgunean.\nKanal hauetan artxibatua: Natura | Klima aldaketa | Kutsadura | Itsasoa


Handizkako ZBG Mota Transmisio Periferikoa Lokatza Scraper Fabrikatzailea eta Hornitzailea |JINLONG\nZBG motako unitate periferikoko lokatz-arraskak eta xurgatze-makinak habe nagusia (truss habe edo tolestutako plaka habea), gainezkatze-habea, transmisio-gailua, fluxua egonkortzeko zilindroa, lokatz-tanga zentrala, lokatza deskargatzeko depositua, arraspa, lokatza xurgatzeko gailua, Scum bilketa eta kentzea barne hartzen ditu. instalazioak eta potentzia transmititzeko gailua.\nTratatu beharreko ura erdiko zilindroko uraren sarrerako hoditik sartzen da, etengabe isurtzen da sedimentazio-tanga fluxua egonkortzeko zilindroaren bidez, eta, ondoren, inguruan barreiatzen da sedimentaziorako.Ur garbia deposituaren alboan dagoen gainezka-zerbitzutik irteten da, eta sedimentua lohi-arraskagailuak urratu eta biltzen du.\nLohiak xurgatzeko atakara, konektatzeko hodiaren printzipioaren arabera, deposituaren beheko lohiak lohiak isurtzeko deposituan xurgatzen dira uraren mailaren aldea erabiliz;Sifoiaren bidez erdiko zilindrora sartzen da eta lohiak isurtzeko hoditik isurtzen da.Aldi berean, deposituan dagoen eskuma arraskagailuak biltzen du eta depositutik isurtzen da zepa-ontziaren bidez.\nProzesatzeko ahalmen handiak solairuko azalera aurreztu dezake.\nEkipamenduak lokatza urratzen du, lokatza xurgatzen du eta aldi berean urratzen du, energia-kontsumo gutxiagorekin eta % 50 inguru aurrezten du zehaztapen bereko ekipoekin alderatuta.Mugitzen den bitartean lohiak urratuz, isuritako lohi aktibatuak kontzentrazio handia eta lohiak isurtzeko efektu ona ditu.\nArraskailuaren xurgatze-atalak egitura sinplearen abantailak ditu, ez da erraza blokeatzen, funtzionamendu segurua eta fidagarria eta mantentze erosoa.Aplikazio sendoa eta kontrol guztiz automatikoa gauzatzeko erraza.\nIgerileku sakona (m)\nAbiadura periferikoa (m/min)\nMotor potentzia (KW)\nZBG- 2 0\n0. 3 2 x\nZBG- 6 0\nZBG- 8 0\nZBG- 1 00\nAurrekoa: ZXG Transmisio Zentraleko Lokatz-arraskagailuaren seriea\nHurrengoa: ZHG garabi-arraskagailuen seriea, lokatz-arrasketarako ekipamendua\nHondakin-uren tratamendurako makina danbor-iragazkia Mikro...\nHondakin-hodiak nahasteko gailua\nZeramikazko huts-iragazkia, solido-likidoen bereizketa...


Ermuko mugikortasuna aztergai\nMugikortasuna oro har eta horrek, bereziki, gure herrian izan ditzakeen aukerak aztergai izango dugu egunotan. Gaur hasiera eman diogu Mugikortasun Jasangarriaren Europako Asteari, zeina ostiralera arte luzatuko den. Mugikortasun Jasangarriaren Europako Asteak gai bat jorratzen du edizio bakoitzean eta, aurten, 2012an, "Hartu parte zure hiriko mugikortasun-planetan: ibili norabide egokian!" leloa jarri zaio.\nAurtengo edizioan hainbat jarduera izango ditugu gure herrian. Horietako bi gaur bertan hasi dira: ‘Oinez eskolara’ ekimena, zeina ikastetxeko Guraso Elkarteko kideen eta Udaltzainen laguntzaz gauzatu den. Ekimenak ikastetxera oinez joatea lehenetsi nahi du, autoz edo motordun bestelako gailuz joatearen kaltetan. Oinez joateak mesede egiten dio ingurumenari, kutsadura akustikoa nahiz atmosferakoa gutxitzen baita, erregaia aurrezteaz batera.\nAldi berean, bigarrenez, “Bizikletaz Institutura” ekimena gauzatuko dute herrian ditugun Derrigorrezko Bigarren Hezkuntzako ikastetxe guztiek: Ongarai eta Anaitasuna Institutuek, San Pelaio ikastetxean eta UNI Eibar-Ermua Insitutuak. Ibilbidea uda aurreko berbera izango da. Irteera Sallabente izan da, herria zeharkatu eta Ongarai auzora iristeko, bertan baitaude kokaturik ikastetxe guztiak. Ikastetxe bakoitzetik irakasle boluntarioek parte hartuko dute, taldeak udaltzain agenteen babesa izango duelarik partaideen segurtasuna bermatze aldera. Jardueraren helburua herrian garraiatzeko dugun aukeretako erreala bizikleta dela frogatzea da, Ermuan motordun trafiko handia agerian jartzeaz gain.\nHoriez gain, asteazkenean mugikortasunak gure herriak dituen ezaugarriak, horien azterketa eta etorkizunerako aukera eta proposamenak mintzagai izango dira hitzaldi batean. Arratsaldeko zazpietan hasiko da eta San Antonioko baselizan egingo da. Hizlaria Gabriel Chapa Prado da, Mecsa enpresakoa, zeina Ermuko HAPNa idatzi duen taldearen zuzendaria den.\n19:00etan: Carlos Totorika Izagirre alkatearen agurra\n19:10etan: Gabriel Chapa Prado, Arkitektoa, Mecsa enpresakoa eta Ermuko HAPNa idatzi duen taldearen zuzendaria.\n19:40 etan: Kafea\nEdizioko jarduerak laburbiltzen dituen fitxa


Argazkia Pello Mujica\nPereza gizakiaren ekintza, hitz eta keinu bakoitzean den edertasunaz mintzo da; edertasun horrek bizia du, pisua, hedatu egiten da.\nNatura zabal, berde, beltz baten gainean etzanda, nire gorputza azken tantaraino beretuko lukeen oihan batean.\nNire gorputza egonean dago, giharrak lasatu egiten dira lurraren ukitua gero eta gertuago sentituz, hezurrek kraska egiten dute hondoratu ahala, sentitzen dut sustraitu egin naitekeela hemen, loratu egin nintekeela datorren udaberrian zuhaitz, belar bihurturik.\n"Cielo raso" 2009 urtean sortutako dantza-konpainia da, bi konpainien arteko interes artistiko, pedagogiko eta sozialen topaketatik sortua. "Teatro de açucar" (Brasil) eta "Cia. Igor Calonge" (Espainia).\nLengoaien, ikerketaren eta produkzioaren elkartrukearen bitartez, sorkuntza-espazio komuna sortzen da. Fusio horren bitartez dantza- eta antzerki-lanak, kurtsoak eta tailerrak egin dira Espainian eta Brasilen. Lau urtetako lankidetzaren ondorioz, hainbat formatutako 8 ikusikzun ekoiztu dituzte.\nKonpainiaren bidea beren ikuskizunen bitartez definitzen eta finkatzen doa.\nLengoaia propio eta koherente baten aldeko inbertsioa da, gure proposamen eszenikoarekin eta ikus-poetika fin batekin.\nLan-taldea interpretazio- eta emozio-indarragatik nabarmentzen da, baita beren kalitate teknikoagatik eta gorputz osoaren ikerketa zehatzagatik ere.


Ezbeharrak animaliekin: nor da erantzulea? | Consumer\nEzbeharrak animaliekin: nor da erantzulea?\nEtxeko animalien jabeak dira sortzen dituzten kalteen erantzuleak, ihes egin edo galdu arren.\nEgilea: mediatrader 2006-ko martxoak 22\nHarrapatzeak dira Espainiako etxe-abereen heriotza-eragile nagusia. Talka gehienak landa- edo laborantza-eremuetatik igarotzen diren ohiko bideetan gertatzen dira, eta animaliak eta, bereziki, txakurrak dira biktima nagusiak. Harrapatzea maizago gertatzen da udan, animaliak bakanago ibiltzen baitira, argi gutxiko orduetan eta asteburuetan.\nAnimalia basatiekin istripuak izaten dira, ordea, mendi-eremuetan edo ibaiertzetan. Harrapaketen eragina aldatu egiten da urtean zehar, ziklo biologikoarekin eta haren ohiturekin oso lotuta baitaude. Era berean, asteburuetan ugaritu egiten dira, desorientatu eta sakabanatzen dituzten ehizaldiengatik.\nBide Segurtasunari buruzko araudiaren erreformak berrikuntzak dakartza animaliak harrapatzeko erantzukizunean: errua gidariarena izango da, baldin eta istripuaren unean zirkulazio arauren bat betetzen ez badu.\nIstripu gehienak gidarien axolagabekeriek edo zuhurtziagabekeriek eragiten dituzte. Beste kasu batzuetan, ordea, animalia bat galtzadan sartzeak eragiten ditu. Normalean animaliak harrapatzeak kalte materialak ekartzen baditu ere, batzuetan istripu hilgarria izaten da, bai ibilgailuko gidariarentzat, bai bidean gurutzatzen den animaliarentzat.\nErantzukizunak egozterakoan, bereizi egin behar da animalia etxekoa edo basatia den, pertsona fisiko edo juridiko erantzuleak zehaztu ahal izateko. Lagun egiteko animalia bat harrapatzean, lepokotik zintzilik dagoen xaflaren bidez identifikatu behar dugu, eta, datuen arabera, dagokion erakunde autonomikora edo udaletxera bidali, arduraduna aurkitzeko.\nAzienda soltearen kontra talka eginez gero, belarrian jarritako belarriaren bidez identifikatu behar da, edo abeltzaintzarako marken bidez, abelburu suharrak edo zaldi hazkuntza izanez gero. Animalia horiek sortutako kalteak estaltzeko erantzukizun zibileko asegurua duten aztertu beharko da.\nGainera, ez da harritzekoa animalia horiek errepidez garraiatzean edo ibilgailu baten zamalanak egitean norbait harrapatzea; kasu horretan, garraiolaria izango da erantzulea. Komeni da ibilgailuaren aseguruaren datu guztiak hartzea eta merkantzia-asegururik baduen galdetzea.\nEtxeko animalien jabeak dira sortzen dituzten kalteen erantzuleak, ihes egin edo galdu arren. Jabearen erantzukizuna lagako da, bakar-bakarrik, kaltea ezinbesteko kasuetan edo kaltetutako gidariaren erruz gertatu bada, hau da, zirkulazio arauak bete ez badira, erruduna eta, beraz, erantzulea ibilgailuaren gidaria izango da.\nBasa-faunari dagokionez, lege berriaren aurretik, ehiza-espezie bat harrapatuz gero, animaliaren ehiza-barrutiaren titularrari egozten zitzaion ondare-erantzukizuna; baina, orain, istripuaren benetako eragileari dagokio, bai gidariari, zirkulazio-arauak betetzen ez badira, bai errepide-arloan eskumena duen administrazioari.\nEhiza aprobetxamenduaren titularrei egotziko zaie errua, edo, horrelakorik ezean, lurren jabeei, istripua ehizaren ondorio zuzena denean edo mugatutako lurra zaintzeko ardura falta denean.\nBestalde, errepideetan eskumena duen administrazioak prebentzio- eta segurtasun-neurriak hartu behar ditu, istripu horiek gerta ez daitezen. Arrisku handikotzat jotzen diren tarte guztiak behar bezala seinaleztatu behar dira, kartel adierazleekin, zutoin islatzaileekin edo usain-hesiekin, arekak garbitu eta faunarako pasabideak eta hesiak paratuz.\nBeraz, istripua gertatzen den bidearen titularra den administrazioa istripuaren erantzule izanen da bakar-bakarrik errepidea zaindu eta seinaleztatzeko betebeharra betetzen ez badu.\nanimaliak arduradun etxeko animaliak gidari harrapatu\nEgilea: Blanca López-Caballero\nMaría Balaguer Franch, ESADE negozio-eskolako sozialki arduratsua den inbertsio-behatokiaren egileetako bat\nEgilea: Carlos Astorelli\nCECUk nabarmendu du kontsumitzaileak arduraz kontsumitu ahal izateko duen garrantzia\nASOFACA elkarteak atari bat sortu du Interneten abandonatutako animaliak adoptatzeko


Datorrenari neurria hartzeko, zenbait ohar | Bizigiro | Berria\nDatorrenari neurria hartzeko, zenbait ohar\nPandemia garaian, aurrera begira jarri eta COVID-19ak ekarriko dituen erronkak azaleratzeko, pentsamenduaren arloan zenbait egitasmo jarri dituzte martxan Interneten. Euskal ikuspegia lantzea beharrezkoa dela bat datoz denak.\nBi hilabete igaro dira birus batek eragindako pandemia hasi zenetik. Izua eta ezinegona nabarmendu dira gizartean, eta normaltasun berriaren zain daude herritarrak. Egoera berri honek agerian utzi dituen sistemaren zuloak, korapiloak eta hutsuneak azaleratu nahi izan dituzte Euskal Herriko hainbat pentsalarik. Horretarako hainbat egitasmo sortu dira Interneten, eta horietako hiru dira Pandemia eta gu ataria, COVID-19 Gogoeta Gunea eta Erreminta Kaxa. Halaber, BERRIAk ere eskaini dio tartea etorkizuneko erronken inguruan hausnartzeari. Aste honetan hasi den Pentsaldian sailean, esaterako, aditu batek bere alorretik idazten du.\nEtorkizuneko hausnarketak euskal ikuspegitik sortzeko beharra azpimarratu dute Jakin Fundazioko, Nabarralde elkarteko eta TM laborategiko arduradunek.\nEtorkizunean COVID-19ak Euskal Herriko dinamika ekonomiko, politiko eta soziala baldintzatuko duela iritzita, eztabaidarako gune birtual bat ireki du Telesforo Monzon Laborategiak. Pandemiaren aurretik ere, TM Laborategia aritu izan da gogoeta egiten Euskal Herriak XXI. mendean dituen erronken inguruan. «Egoera berri honek, aitzitik, aurretik datozen gogoetak azkartu eta azeleratu egingo ditu», aipatu du Urko Aiartza TM Laborategiko zuzendariak, eta pandemia batean euskaldunen iritzia ezinbestekoa dela azpimarratu du. «Honek guztiak Euskal Herriari jartzen dizkion erronken inguruan elkarrizketa sakon eta zabal bat ematea beharrezkoa da».\nGlobalizazioa eta haren ondorioak, euskal nortasuna, lurralde kohesioa eta Euskal Herriaren XXI. mendeko ongizatean laburbiltzen da TM Laborategiaren lan jarduna, Aiartzak azaldu duenez. Eta, lau ardatz horiek oinarri hartuta, arlo eta ikuspuntu desberdinetatik ekarpen «kualifikatuak» biltzen saiatu dira COVID-19 Gogoeta Gunean. Etorkizunari aurre egiteko beharrezkoa den herri gogoeta zabal eta sakona egitea izan dute helburuetako bat. «Eguneroko egunkarietan sartu ezin diren luzerako» idatziz sorturiko saiakerak bildu dituzte horretarako, eta, besteak beste, Gemma Zabaleta politikariak, Eneko Axpe fisikariak eta Garazi Goia idazleak parte hartu dute. «Beraien ezagutza arloarengatik interesgarriak iruditzen zaizkigun pertsonak gogoeta egitera gonbidatzen saiatzen gara». Aiartzak dioenez, parte hartzaileek halako zerbait egiteko nahia erakutsi dute. Batez ere Euskal Herriko eta Euskal Herrirako ikuspuntu batetik abiatuta. «Horrek adierazten du bazegoela halako egitasmoen beharra, eta are gehiago Euskal Herriko betaurrekoekin begiratuz egitekoa».\nPandemiaren ondorengo etorkizuneko erronkak biltzen dituen La sopa de Wuhan liburua argitaratu dute mundu mailan ezagunak diren hainbat filosofo eta pentsalarik. Hain zuzen, Nabarralde elkarteak argitalpen hori hartu du abiapuntutzat Pandemia eta gu ataria sortzeko. Kasu honetan, egitasmoaren ardatz nagusia egun bizi dugun egoeran euskaldunek duten ikuspegia azpimarratzea da. «Euskal Herrian pentsamenduaren inguruan aritzen garenok ere, gure ikuspuntutik, gogoeta bat egin behar genuela iruditzen zitzaigun», Anjel Rekalde koordinatzailearen arabera. «Euskaldunok egoera honetan gure perspektibatik egindako ekarpena eta, batik bat, zentzu kritikoa falta zen», gaineratu du. Euskaldunek kokapen, kultura eta gatazkak aintzat hartuta badutelako zer edo zer esateko.\n«Berehalakoak izango diren aldaketek» bultzatuta, zazpi herrialdeetako pertsonen ekarpenak bildu dituzte www.pandemiaetagu.eus webgunean. Eta hainbat dira jorratzen diren arloak: osasuna, instituzio eremua, politika, existentzialismoa... «Bizpahiru ekarpen berritzaile azaltzen badira, balio handia izango du».\nAstelehenetik aurrera, Jakin fundazioaren atarian gogoeta txoko berri bat zabalduko dute: Erreminta Kaxa. Pandemia garaian, aurrera begirako proposamenak bilduko dituzte bertan. Idatzi zein bideo bidez, hainbat eremutako aditu eta arituen ahotsak bilduko dituzte. «Pandemia garaian, gure sustraiak, hemendik aurrera ahaztu behar ezin diren tresnak edota nahi eta nahi ez begiratu beharrekoak bilduko dira atari berrian», azaldu du Lorea Agirre Jakineko zuzendariak. Besteak beste, filosofiatik, soziologiatik, ekologia sozialetik edota kulturatik datozen auziak eta korapiloak zein diren azaleratuko dute parte hartzaileek. «Bakoitzak erreminta bat ekarriko du bere eremutik, eta etorkizuna nola irudikatzen duten azalduko dute».\nErreminta Kaxaren helburua, Agirreren esanetan, hau izango da: pandemiak azalarazitako gaia diziplinarteko modu batean tratatzea, hainbat lekutatik analisi bat ematea eta ahal den heinean markatzea aurrera begira zer eduki behar den kontuan eta zerekin ez garen despistatu behar. «Erakutsiko dugu krisi honek zer jarri digun begien aurrean; beharbada lehen ere intuitzen genuena baina ikusi nahi ez genuena». Hain zuzen, horretarako ireki nahi izan dute gogoeta gune bat. Eta Agirrek azpimarratu du iritziek ez dutela zertan bat etorri, edo ertz desberdinetatik eginak izan daitezkeela: «Iritzi kontrajarriak ere egongo dira: gaia jarrera kritiko batetik planteatuko da, baina betiere gizarte justuago eta biziago baten helburua daukan komunitateari begira».\nAtal honetan bildutakoekin emango diote segida, urtero udan egiten duten Jakin Jardunaldian. Hots, pandemiaren ondorioak, egoeraren analisia eta aurrera begirakoak izango dira ardatza. Udazkenean, aldizkari monografiko bat argitaratuko dute.


Eusko Ikaskuntza sortu zenean idazpuruko galdera hori gori-gori zegoen. Hemeretzigarren mendearen azken aldetik euskararen eta euskal kultura eta izaeraren egoera zailaren kezka larria bizi zen. Edonola ere, ez zen orduan sortutakoa. Tamalez, gure garaietara iritsi den euskararen historia osoan eten gabeko galera agertzen baita. Horregatik, nire autua mendeurreneko galderan bide horretatik doa: Ziurtatua al dago euskararen erabilera Euskal Herriaren geroan?\nEzin da esan aro txarrean bizi denik euskara. Alderantziz baizik. Euskararen presentzia ugaria da: irakaskuntza maila guztietan, hainbeste kultur ekintza, jaialdi, ospakizun, horrenbeste idazle eta argitalpen, esatari bikain, …, eskaintzen zaion laguntza eta egiten den lana ere beste hainbeste.\nHala eta guztiz ere, eta aroa ontzat jo daitekeen arren, horrek ez du saihesten denok ohartzea euskara arriskutan dagoela eta, beharbada, inoiz baino handiagoan ez ote dagoen ere geure buruari galdetzea. Bertako beste gure hizkuntzek euskaldun mintzatzaileon artean ere eragin handia dute. Batez ere, gu geu garelako egokitzen direnak inoren hizkuntzara. Gizarte harremanetan, ordea, nola uko egin gizabidetasunari?


Liburuaren Etxeak bere irakurle elektronikoak berritzen ditu. Hauek dira Tagus Iris, Lira eta Da Vinci | berriak Irakurle guztiak\nLiburuaren Etxeak bere irakurle elektronikoak berritzen ditu. Hauek dira Tagus Iris, Lira eta Da Vinci berriak\nJoaquin Garcia | | Liburuaren etxea\n2018ko apirila amaitu dugu eta ez dugu abiarazte garrantzitsurik edo irakurketa gailu berririk ikusi. Azken urteak kontuan hartzen baditugu arraroa den zerbait. Baina badira zenbait liburu Liburuaren Egunean eta apirilean apustuak egiten jarraitzen dutenak merkaturatzeko azken eguna bezala. A) Bai, Espainiako Casa del Libro liburu dendak bere gailu guztiak aurkeztu ditu, erabiltzaileek aurten eReader zaharraren alternatiba izan dezaten..\nLiburuaren Etxeak bere gailu guztiak berritu ditu eta batzuk eredu berrietarako ere aldatu dira, erabiltzaile mota guztiak asetzeko. Liburuaren Etxeak Tagus markaren aldeko apustua egiten jarraitzen du, hiru gailu berri merkaturatu ez ezik, mugikorreko irakurketa aplikazioa ere leundu eta bere irakurleentzako osagarrien gama berritu baitu. EReader berriei Tagus Iris, Tagus Lira eta Tagus Da Vinci deitzen zaie.\n2 Tajo Lira\n4 Nola kokatzen dira eReader hauek eReader merkatuan?\nTagus Iris 2018 iraganean jada agertu den gailua da, baina orain erabat berrituta dago. Gailuak 6 "-ko pantaila du Carta teknologiarekin eta aurreko argiarekin.\nTagus Iris eta gainerako gailuak ere bai ezaugarri FlowView teknologia. Teknologia berri bat pantailaren keinuak murrizten ditu, orrialdearen buelta abiadura optimizatzen du eta pantailako kontrastea lortzen du errendimendu optimoa lortzeko. Teknologia honek gailuaren autonomia nabarmen handitzen du eta, horrela, eReader bat lortzen du autonomia gehiago duena eta erabiltzailearen ikusizko osasunarentzat kaltegarriena, ahal bada.\nRen ebazpena pantaila 1024 x 758 pixel da 212 dpi. Pantaila ukigarria da, nahiz eta orrialdea pasatzeko alboko botoia eduki. Gainerako gailuaren hardwarea 1,2 Ghz dual core prozesadore batek osatzen du, 512 Mb RAM eta 3.000 mAh-ko bateria. Entzungailuen irteeraz eta mikrosd txartelaz gain, gailuak Wi-Fi konexioa du.\nGailuaren softwarea Android-en oinarritzen da, hau da, edozein ebook formatu onartzeaz gain, ia edozein aplikazio instalatu dezakegu gure telefono mugikorrean eReader-en, bere funtzioak eta utilitateak zabalduz. 2018ko Tajo Iris-ek 139,90 € balio du, prezio xamarra, kontuan hartzen badugu FlowView teknologia lehiakideekin alderatuta soilik eskaintzen duela. Baliteke erosi hemen\nTagus Lira aukera handia da edo pantaila handiko eReader bat bilatzen duten erabiltzaileentzat. Bai, beste marka batzuek ez bezala, Tagus-ek 9,7 ”-ko pantaila duen eReader bat edukitzeko aukera eskaintzen du eta eReader honi Tagus Lira deitzen zaio.. Tago Lira dator FlowView teknologia aurreko argiztapeneko E-Ink Carta pantailan. Pantaila honen bereizmena 1200 x 825 pixelekoa da 150 DPIrekin. Tagus Lira-k 8 Gb ditu barne biltegiratze eta mikrosd txarteletarako zirrikitu baten bidez zabaltzeko aukera. EReader hardwarea, aipatu dugun pantailaz gain, 1,2 Ghz DualCore prozesadorez osatuta dago, 512 Mb RAM dituena, soinua, Wi-Fi konexioa eta 3.000 mAh-ko bateria. Bateria bikaina gailu bikainerako.\nEReader softwarea Android da, ia Tagus gailu guztiak bezala. Tagus-ek bere irakurgailu elektronikoetan erabiltzen duen sistema eragile hau eta Tagus Lira-ri funtzio gehiago ematea ahalbidetuko digu ebook irakurle izatea baino. Gailu honek onartzen dituen formatuak eta gainerako irakurgailuak dira: txt, html, chm, pdb, mobi, fb2, djvu, pdf, epub, doc, mp3, wma, jpeg, png, bmp eta gif.\nHala ere, Tagus Lira-ren prezioa ez da baxua beste gailu batzuek bezala, 300 eurotik 299,90 eurora baitago. Erosi hemen\nTagus Da Vinci FlowView teknologia ere erabiltzen duen beste eredu bat da. Pantailaren tamaina 6 ”-koa da, baina erabiltzen duen teknologia EPD Letter da aurreko argiarekin eta ukipen pantailarekin. Pantailaren bereizmena 2018ko Tagus Iris-en erabilitakoa baino handiagoa da Tagus Da Vincik 1448 x 1072 pixeleko bereizmena du 300 dpi-rekin. Pantaila ukimenezkoa da eta argia doitzea ahalbidetzen duen estalkiaren funtzioa dauka, atzamarra atzealdetik pasatzen dugunean. Tagus Da Vinci-k Casa del Libro filosofia mantentzen jarraitzen du eta kanpoko biltegiratzea eta eBook kopuru handiak barne biltegiratze handiekin sartzeko aukera onartzen du, 8 GB. Mikrosd txartel irakurgailuaz gain, Gailuak Wi-Fi konexioa, Bluetooth konexioa eta mikrosb ataka izango ditu, bateria kargatzeko eta gailuaren funtzionaltasuna zabaltzeko balioko dutenak.. Tagus Da Vinci-k ez du entzungailuen irteerarik eskaintzen, baina audioa erreproduzitzeko gai da. Horregatik, lehen irakurle elektronikoetako bat dugu aurrean soinua bluetooth konexioaren bidez igortzen dute eta ez entzungailu tradizionalek, Kindle Voyage eta Kindle Oasis-en pentsatutako zerbait baina oraindik gaituta ez dagoena. Tagus Da Vinci bateria 3.000 mAh da, argia edo Wi-Fi konexioa bezalako elementuak zainduz gero bi hilabete edo gehiago iraun dezakeen bateria.\nTagus Da Vinci gailu bat da FlowView teknologia izateaz gain, aurreko argi argia eta Android gailuaren sistema eragile gisa ditu. Horri esker, eReader edozein ingurunetan eta beste funtzio batzuekin erabil dezakegu ebook irakurgailuaz gain, hala nola, egutegi batean, posta elektronikoaren irakurgailuan edo, besterik gabe, koaderno digital gisa gure oharreko oharrak idazteko.\nTagus Da Vincik osagarri ugari ditu, hala nola maletak eta kargagailuak, baina elementu horiek ez daude eReader-arekin batera, baina bereiz erosi behar ditugu. Irakurgailuak 174,90 € balio du, nahiko prezio altua lehiakideak kontuan hartzen baditugu, baina funtzio gehigarriak eskertzen baditugu, gailuak nahiko prezio orekatua duela esan dezakegu. Erosi\nNola kokatzen dira eReader hauek eReader merkatuan?\nEgia esan, gailu hauek, Casa del Liburuak nahi ez duen arren, oraindik ere gertu daude Kindle Paperwhite y Kobo Aura Edition 2, hau da, Premia asetzen duten gama ertaineko irakurgailuak. Edonola ere, nik uste gailu horien prezioak oztopo izaten jarraitzen du salmentarako, 139,90 euroko prezioa Tagus Iris-entzat Kindle Paperwhite 30 euro gutxiagorekin eros daitekeenean altua iruditzen zait, baita Tagus Lira ere, 50 euro gutxiagorekin eReader merkatua biraka jar dezake. Nolanahi ere, Benetan baloratzen dut Android izatea edo ez izatea, Kindle bat irakurtzeko bakarrik ona baita Android eReader bat gauza gehiagorako erabil daitekeen bitartean.. Honetan, Casa del Librok merezi du eta, beraz, zenbait gailuk, hala nola Tagus Da Vinci, irtenbide ezin hobeak dirudite erabiltzaile askorentzat, nik uste dut behintzat Zer uste duzu? Zer iruditzen zaizu eReader hauetaz?\nArtikuluaren bide osoa: Irakurle guztiak » Enpresak » Liburuaren etxea » Liburuaren Etxeak bere irakurle elektronikoak berritzen ditu. Hauek dira Tagus Iris, Lira eta Da Vinci berriak\nDiego Perez esan zuen\nDuela gutxi Tagus da Vinci erosi dut. Orokorrean, oso pozik nago, baina erabiltzailearen eskuliburuko argibideak jarraitu arren, ezin dut "" Barne biltegira "sartu. Norbaitek lagun al dakit? Eskerrik asko.\nErantzun Diego Perez-i\nKindle azal onenak


Hau hasi besterik ez da egin - - uztarria.eus\nEider Agirre 2021-08-06 08:30\nLasai etzan naiz azkenean. Urte osoa gelditu gabe pasatzen dugun honetan, uda heltzea izaten da askoren arnas. Gelditu, atseden hartu eta berriro berdinera bueltatu. Oraingoz, honekin konformatu beharko. Eta urteak joan urteak etorri, bada niretzat pentsatzeko tarte bat ere. Pasatu den guztia perspektiban kokatu eta hemendik aurrerakoari nola heldu hausnartzeko unea. Eta aurtengo ikasturteari begira jarri naizenean, ilusio irribarre bat atera zait. Egia esan, ez urte bereziki ona izan delako inorentzat, baina, zalantzarik gabe, urte honek zerbaitetarako balio izan badu, batzuei maskarak kentzeko eta besteei pausoak indartzeko izan da.\nPSOE eta Podemosek tronua lortzea ilusioz bizi zuten batzuek, baina denborak bakoitza bere lekuan uzten omen du. Eta hori da utzi digutena: argiaren eta gasaren prozioen igoera, etxegabetzeak, indar errepresiboen igoera, etxeratze aginduak eta inoiz helduko ez zaigun lan erreforma. Kapitalaren morrontza du bere baitan estatu burgesak. Alderdi guztiak daude bizi izan ditugun eskubide muga horien atzean, eta argi ikusi da oraingoan ere instituzio eta estatu burgeseko zirrikituetan sartzen diren alderdiek nahi edo ez nahi elikatzen dutena: kapitala bera. Eta, bide horretatik, langileon soka estutuz doa.\nBaina atzera begiratu eta ikusten dut, alarma egoera ezarri zenean, ezjakintasunaren erdian egonda ere, nola bazen auzia kokatzea lortu zuenik. Pauso ausart horiek dira behar ditugunak: ezarritako arauek pobrezia, arbitrariotasuna eta kontrol soziala bultzatzen zituztela salatu zuen Gazte Koordinadora Sozialistak alarma egoera ezarri bezain laster. Horrekin batera, pertsonen osasuna eta oinarrizko eskubide eta beharrizanak lehenetsi behar zirela aldarrikatu zuen. Kaos horren erdian, ezin ulertu horren erdian, poza ematen du heldutasunez gaia tratatu eta egoera kokatzen dutenak daudela ikusteak. Eta bai asmatu ere.\nEgoera horretan sortu zen gure eskualdeko Oinarrizko Elikagai eta Produktuen Biltegia ere. Burgesiak konfinamendua ezarri zigun garaian, kolpatuen dauden langileak gehien sufritzen ari ziren garaian, inoiz baino beharrezkoagoa baitzen antolakuntza. Lortutako eskubideak ezin dira saldu. Eta ordutik pasatu dira hilabeteak, baina ezer ez da gelditzen. Ikus dezakegu Itaia emakumeon antolakunde sozialistak bere jarduna nola hasi zuen irailean, emakume langileon interesen defentsan lerratuz. Ikasleak ere ez dira geldirik egon; Ikas plataformak deituta egin direnak herrian inoiz egin diren ikasle mobilizazio handienak izan direlakoan nago. Eta Gabonak pasatu ondoren ere, Urola Erdiko Kontseilu Sozialista sortu zen: langile klasearen antolakuntza propioa bultzatzeko ezinbesteko tresna, zalantzarik gabe. Horrek jada sortuak ditu aholkularitza juridikoa bezalako tresnak ere. Eta orain arte egin diren beste hainbeste ekimen, formakuntza edota mobilizaziorekin gogoratzen naiz. Eta horrek ateratzen dit irribarre hori.\nDena ukatzen diguten garaiotan, inoiz baino beharrezkoa da kaleak hartzea, inoiz baino beharrezkoagoa da lortu diren eskubideak defendatzea. Eta eskerrak geldirik ez garen egon, eskerrak debekuak debeku antolakuntza politikoa eta eskubide zibilak defendatu ditugun. Poztu egiten naiz inoiz egon den gizarte despolitizatuenean hainbeste jende lanean ikusten dudanean, herrian geroz eta tresna gehiago sortzen direla ikustean. Eta, badakit, oraindik ez dugu guztia irauliko, ez dugu nahi dugun hori guztia egun batetik bestera lortuko. Baina, lasai, hau hasi besterik ez da egin.


Emakumeen loraldi musikala — Eibar.ORG | Eibarko peoria\nHemen zaude: Hasiera / Blogak / Amatiño / Emakumeen loraldi musikala\nEmakumeen loraldi musikala\nAmatiño 2021/07/05 18:00\nEmakume abeslariek azken bolada honetan bizi duten “loraldiaren bidegile” gisa aurkeztu zuen Eneko Goia alkate donostiarrak Amaia Zubiria, 2021ko Adarra Saria emateko unean. Zalantzarik ez, gero, beste hainbat arlotan bezalaxe, emakumeak loraldi nabarmena suspertzen ari direla kantagintzan zein, oro har, musika-arloan.\nOrain 50 urte, Ez dok amairu inguruko kantari-andana plazaratu zenean, ia euskal abeslari guztiak, Lourdes Iriondo izan ezik edo, gizonezkoak ziren. Badakit, bai, berehalakoan agertu zirela Amaia Zubiria, Maite Idirin eta beste, baina ezin uka mutilak zirela gehien-gehientsuenak, ez baitzuen Gabriel Arestik alferrik esan Lourdes zela “Euskal Herriaren andregaia”.\nBerrogeita hamar urte geroago, panorama guztiz bestelakoa da. Amaia Zubiriaren sari-egunean kantatu zuten Jaione Olazabal, Maider Ansa, Matixa Otero eta Ainara Ortegaz gainera, ezin inondik ere ahaztu puri-purian dauden Sara Azurza, Idoia Asurmendi, Izaro Andres, Olatz Salvador, Garazi Barrena, Sara Zozaya, Ane Sarasua eta beste. Non dira antzeko-edo izan zitezkeen mutil gazteak? Hibai Etxebarria eta besteren bat badira, baina ez, bederen, nesken pareko. Ezta hurrik eman ere.\nAuskalo zergatik neskek nahiago duten abestu eta mutilek, aldiz, musika-tresnaren bat jo. Taula gaineko irudi normala, ohikoa, zera da: neska abeslaria eta gitarra, txeloa, baxua edo bateria jotzen, mutilak. Alderantzizko irudia, mutila mikrofonoan eta neskak tresnaren bat jotzen atzekaldean, pentsaezina da*.\nHala ere, bete-beteko kontraesana iruditu arren, emakumeak gero eta gehiago ari dira, musika klasikoko orkestretan, denetariko tresnak jotzen, nahiz, antza, generoak nolabaiteko eragina izan. Esaterako, balirudike biolina, zeharkako txirula edo harpa 'femeninoak' direla eta bateria, tronboia edo saxofoia, aldiz, 'maskulinoak'. Auskalo zergatik, soka eta kantua emeak dira, perkusioa eta jazza, ostera, arrak.\nEuskadiko Orkestra Sinfonikoa sortu (1982) zenean, edozein orkestra filarmonikotako musikaririk gehienak gizonezkoak ziren. Berrogei urte geroago, aurreko astean, gaztetxoen Euskadiko Ikasleen Orkestrak (EIO Txiki, 14 urtetik beherakoak) ikasturtea amaitzeko eskaini zuen kontzertuan, neska-mutilak, oro har, erdibana azaldu ziren. Baina alde adierazgarri batez: soka-jotzaileen artean, heren bi neskatoak ziren, eta haize- eta perkusio- arloetan, aldiz, heren bat baino ez. Ez da hau egungo profesionalen arteko genero-proportzioa, baina bai, behar bada, etorkizun gertuaren adierazgarri.\nSGAEk 2016-2017 denboraldian egindako ikerketaren arabera, musika da genero-desberdintasunik gehien jasaten duen kultura-arloa. Kontserbatorioetako lizentziatuetatik %43 emakumeak diren arren, %29 baino ez dira konposatzaileen artean eta %5 besterik ez, orkestra zuzendariak.\nEmakume konposatzaileen omenetan\nEuskal tradizioan ez da, oraintsu arte behintzat, emakume idazle, pintore edo eskultore askorik baina, behar bada, musikagileak izan dira urrienak. Eta, hain zuzen ere, Bilboko zein Nafarroako orkestra sinfonikoek emakume konposatzaileak omenduko dituzte 2021-2022 denboraldian.\nBilbokoak (BOS) Isabel Urrutiaren (Algorta, 1967) “Utopías” eresiaren estreinaldiaz ekingo dio hurrengo denboraldiari, Euskaldunan, eta Nafarroakoak (NOS) iragarri duen programaren arabera, berriz, Teresa Catalán (Iruñea, 1951) eta Emiliana Zubeldia (Jaitz, 1888 – Sonora, 1987) konposatzaileak ohoratuko ditu Baluarten; getxoztarraren “El canto de Atenea” delakoa estreinatuko da eta nafarraren Pianorako 2. Kontzertua berreskuratuko.\nInor gutxiesteke, 1927tik aurrera hirurogei urtez atzerrian bizi izan zen Emiliana Zubeldiak merezi du, inork merezi izatekotan, erabateko omenaldia. Emakume benetan azkarra; bai argia, egungo zentzuan, baina baita sendoa ere, nafar zentzurik jatorrenean.\nEuskadiko Orkestra Sinfonikoan, emakumeak nagusi dira biolin-jotzaileen artean.\n*Hala ere, erregela guztiek omen dute salbuespenik. Horra Azkoitiko Ramona’s First Evil Boyfriend talde hasi berria, zeinean Andrea, abeslaria ez ezik, baxu-jotzailea ere baden.


Fenomenak musikaz beteko du Hondarribiko Alde Zaharra - Gaurkotasuna - Hondarribia\nFenomenak musikaz beteko du Hondarribiko Alde Zaharra\nFenomena Hondarribia jaialdia antolatu dute Fenomena Kultur Elkarteak eta Hondarribiko Udalak, larunbaterako, urriaren 8rako.\nEkimenak rock musika eta haren eratorriak eramango ditu Hondarribiko Alde Zaharrera, egun osoa hartuko duen egitarau anitz batekin.\n11:00 (Apezpiku Plaza): SANTAMARIAMADALENAren eskutik, haurrentzako tailer bat egongo da, ondorengo emanaldiak hartuko dituzten guneak apaintzeko.\n12:00 -15:30 (Apezpiku Plaza): LOCO SOUND OF TEPPAZ. Bordeletik (Frantzia) datorren DJa da, eta aspalditik dabil han eta hemen musika jartzen eta animazio lanetan. Haren bereizgarrietako bat da erabiltzen duen ekipamendu guztia (disko-biragailutik bafleetaraino) 60. hamarkadan erabiltzen zirenak direla. Haren musikan hainbat estilo nahasten dira: rock’and’roll, Boogaloo, garage eta abar. Loco Sound ez da musika jartzera mugatzen. Aitzitik, dibertitzeko eta jendea kutsatzeko ere erabiltzen ditu bere saioak.\n16:00 (Kasino Zaharra): EVERYBODY HERE WANTS YOU (Ordizia). JEFF BUCKLEY musikari zenduak 1994ean grabatu zuen GRACE diskoari egindako omenaldi zintzoa da,. 90. hamarkadako diskorik garrantzitsuenetakoa bihurtu zen. Disko horretako kantak abestea erronka bat da, eta gutxi batzuen esku dago, ahotsari dagokionez zailtasun handikoa baita.\n17:15 (Apezpiku Plaza): MANDELA SELEKTAH. Lakuntzatik (Nafarroa), Nestor Sierrak australiar rockari buruzko maisu eskola emango du. Aussie Rock Session saioak iraungo duen bi orduetan, rock-aren hainbat korronte jorratuko ditu, eta mundu osoko herri kulturari australiarrek egin dioten ekarpenaren berri emango du. Estiloa gorabehera, antipodetatik datorren musikak erraz ezagutzeko moduko nortasun ikurrak ditu.\n19:15 (Kasino Zaharra): JOSEBA IRAZOKI ETA LAGUNAK. Hainbat talde eta abeslarirekin ibilbide oparoa eta azkarra egina da (DUNCAN DHU, NACHO VEGA eta abar). Baina horrek ez dezala arreta desbideratu: JOSEBA IRAZOKI beratarra, gure musika eszenako musikaririk sendo eta sortzaileenetakoa da. Inork ez bezala uztartzen ditu talentua, musikarako trebetasuna, eta sormena. LAGUNAK izendatzen dituen musikarien taldea ere, gozatzeko modukoa da.\n21:00-23:00 (Apezpiku Plaza): DON LOOPE. Mexikotik, 70. hamarkadako Afro Beat erritmoak ekarriko ditu. Haren ibilbideak Hego Amerikarainoko bidea egingo du, musika beltza eta indiarra uztartzeko. Groove musika parrastaka ekarriko du.


Udal-igerilekuetako itxiturak energia mailan eraberritzeko proiektuan jasotako lanen exekuzioa esleitzeko kontratazioa - Azpeitiko Udala\nUdal-igerilekuetako itxiturak energia mailan eraberritzeko proiektuan jasotako lanen exekuzioa esleitzeko kontratazioa\nAlkatetzak 2017ko maiatzaren 17an Azpeitiko Udal-igerilekuetako itxiturak energia mailan eraberritzeko proiektuan jasotako lanen exekuzioa esleitzeko kontratazio espedientea onartzea erabaki zuen.\nEra berean, Erabaki honekin esleipen prozedurari hasera eman zitzaion, lehiaketa irekiaren bidez.\nAZPEITIKO UDAL-IGERILEKUETAKO ITXITURAK ENERGIA MAILAN ERABERRITZEKO PROIEKTUAREN LANAK ESLEITZEKO KONTRATAZIO BALDINTZA ADMINISTRATIBO ZEHATZAK\nc) zenbakia 128K\na) Helburuaren azalpena: Azpeitiko Udal-igerilekuetako itxiturak energia mailan eraberritzeko proiektuak jasotako lanak exekutatzea\nc) Lanak egingo diren lekua: Azpeitiko Salbe auzoa, 13an dagoen igerilekuaren eraikuntza.\nd) Lanak egiteko epea: sei hilabete.\nKontuan izanik udal-instalazioak bere zerbitzu publikoa eskaintzen jarraituko duela, beharrezkoa izango da egin behar diren lanak pleguak jasotako baldintzetara egokitzea (Pleguen 2. klausula ikusi).\nGuztira, BEZ barne: 1.127.651,32 €\nLizitatzaileek aukeztuko duten eskaintza ekonomikoarekin batera, beharrezkoa izango da proiektuan jasotako partidetan prezio unitarioak eranstea.\n1.- Proposamen ekonomikoa (0-55 puntu):\nProposamen ekonomikoa balioesteko, ondoren deskribatzen den formula aplikatuz kalkulatuko da puntuazioa:\n1.- Lizitazio-aurrekontutik behera % 0 eta % 15 artean egin duten proposamenei dagokienez, balorazioa honela aterako da: egin duten eskaintza ekonomikoak duen beherapenari –%tan adierazia– bider 3,4 puntu. Beraz, balorazio-proposamenaren kopuru bera adierazi duten proposamenek 0 puntu lortuko dituzte, eta % 15eko beherapena aurkeztu duen proposamenak, berriz, 51 puntu lortuko ditu.\n2.- Lizitazio-aurrekontutik behera % 15a baino gehiagoko beherapena egin duten proposamenei dagokienez, balorazioa honqko baloreen arteko interpolazio linealaren bidez lortuko da:\nA- % 15eko beherapenak, 51 puntu.\nB- Proposamenik ekonomikoenak, 55 puntu.\n2.- Proposamen teknikoa: Obraren azterlana eta lan programa zehazten duen memoria teknikoa (0-45 puntu).\nEskaintzetan ondorengo atalak garatu beharko dira, eta horietan baloratuko da atal bakoitzaren zuzentasuna, azterketaren xehetasun maila eta lizitazioaren xede den kontratuarekiko egokitasuna.\nLanen programazioa, bertan zehaztuta lanen hasiera-, egikaritze- eta amaiera-datak.\nEraikinaren instalazioen funtzionamenduaren gaineko eragina murrizteko azterlana.\nInguruan dituen gune publikoetan izango duen eragina murrizteko azterlana (beharrezkoa izango da lan hauek Salbe auzoa, 10-13 bitartean dagoen eremuko urbanizazioarekin koordinatzea).\nObra-lanen azterketa eta antolaketa, bai eta horiek egiteko jarritako giza-baliabide eta baliabide materialena.\nIngurugimen arloko hobekuntzak.\nProposamen teknikoaren luzera: GEHIENEZ 10 orri DIN A4 tamainakoak, bi aldeetatik, hizkien gutxieneko tamaina 10ekoa. Diagramak baleude, DIN A3an aurkeztu ahal izango dira.\nBehin-behinekoa: 27.958,29 € (lizitazio prezioaren % 3 (BEZ gabe)\nEkonomia eta Ogasun Ministerioak edo Eusko Jaurlaritzako dagokion Sailak emandako SAILKAPEN ziurtagiria, obra-kontratista bezala inskribatuta dagoela egiaztatzen duena:\nAZPITALDEA: 4) eta 7)\nb) Data: Kontratazio organuak erabakiko du eta lizitatzaile bakoitzari jakinaraziko die, bai eta argitaratuko du bere kontratazio profilean, beti ere aurkeztutako proposamenak irekitzeko data baino lehenago. Horretarako, lehiakideek Udalari fax eta telefono zenbaki bat eta helbide bat adierazi beharko diote, harremanetarako. Horrez gain, korreo elektroniko helbidea ere adierazi beharko dute..\nProposamen ekonomikorako eredua


Poesia arnasarako bidaia denean | Kultura | Berria\nPoesia arnasarako bidaia denean\nPoesiak arnasa eman zien bai osabari eta bai Jon Iñaki Lasari, eta berak ere poesiari arnasa ematea deliberatu zuen. Honela dio liburuko Sorrow poemaren amaierak: «Arnasa eskaintzen diozunean/ maite zaitut esaten dizu/ maite zaitut esaten diozu/ eta esku zuriren batek/ oharrez betetzen du marjina/ zorren koadernoan/ eta erauzten dizu zati bat».\n«Gustura nengoen idatzitakoarekin, prozesuarekin, eta argitaratzeko gogoa sartu zitzaidan. Osabari galdetu nion ea zer irizten zion. Primeran iruditu zitzaion». Hala, Pamiela argitaletxearekin harremanetan jarri eta udazken bezpera honetan plazaratu du Bidaiak, osabari omenaldia eginez. «1958an jaio zen osaba. 58 urterekin hil zen, eta 58 poema bildu ditut liburuan».\nKanpotik barnerako bidaia\nOsabak ez zuen liburua argitaratuta ikusterik izan, baina poema guztiak irakurri ahal izan zituen. «Osabak bere gaixotasunaren berri eman zidanean hainbat galdera etorri zitzaizkidan burura. Zein da gure bidaia? Zer sentituko nuke nik, esango balidate hiltzera noala. Galduta sentitu nintzen, eta erantzun bila autore eta erreferente bila hasi nintzen». Eta horregatik, agertzen dira bidaia fisikoak, Alemaniara, Estoniara edo Finlandiara egindakoak, baina baita barnerantz egindakoak ere. «Bidaia askoren nahasketa agertzen da liburuan, baina batez ere nahi nuen nire ahots propioa bilatu». Oin hotsak izeneko poema da ondorengoa: «Elurrak abar gazteak abailtzen dituen bezalaxe/ abaildu nau arrats beherak/ eta ez dakit ba/ bedatsean indarberrituko naizen./ Ez dakit/ bedatsean sendo egingo dudan gorantz,/ tinko, eta lerden,/ abar gazteek egiten duten bezalaxe./ Ez dakit ba./ Gaua etxe barruraino sartu da,/ geratzen zaizkidan ondasun apurren azokara./ Orain kanpotiko irudiak dira ulua, orroa eta hotza./ Eta mamuen oin hotsak ere bai».\nEz zaio askotan gertatu izan. Bere poemak irakurri eta hunkitzea. «Hitzak sentitzen badituzu, hitzak baino gehiago dira».Eta hitz horiek besteek ere euren egin ditzaten saiatu da, «denontzat baliagarria den poesia baten bila».\nTere Irastortza idazle eta adiskideak egin dio hitzaurrea liburuari. Haren hitzetan, «amodiozko bidaia» bat dago liburuaren funtsean, eta, aurreko bere liburuetan bezala «hizkuntz indarra eta trebezia nabarmenak» diren arren, «oraingoan, poesiaren beraren emana da gailentzen dena, modu iradokitzailean gainera».\nEta zera gehitzen du hitzaurrean: «Agian, poesia edo bizitza ez direlako emanak, jasoak baino. Ez dira emanak eta ez dute jabegorik onartzen. Beste bati, eskaintzeko jasoak, izatekotan. Ezin dira saldu eta erosi, etxabere batzuk bezala... Jaso bezala edota jasota baino hobe itzuli behar zaizkio hurrengoari».\nLasak osabarengandik jaso zuen, besteak beste, poesia emaria. Jose Mari Lasa zuen izena, baina Giussepe Arroyo ezizenez idazten baitzituen poemak hark ere. Hil aurretik ere utzi zizkion poema batzuk idatzita ilobari, haietako asko bereei erantzunez. «Oraindik ez, baina aurrerago argitaratuko ditugu, akaso».


Ibon Garcia zinegotziak dimisioa eman du gutun honen bidez | BINKE\nSareetan zabaldutako bideo batek Ibon Garcia Galdakaoko Udalaren Jaiak, Gazteria eta Kirol zinegotziak dimisioa ematea ekarri du gaur, eta gutun honen bidez eman du horren berri.\n«Aurreko asteburuan, egun dauden neurri soziosanitarioak ez ditudalako bete» aurkeztu dio dimisioa gaur, martitzena, Ibon García Uriarte Jaiak, Gazteria eta Kirol zinegotziak Galdakaoko alkateari.\nEtxe partikular batean eta lau pertsonatik gorako «jai» batean agertzen zen bideo bat zabaldu da sare sozialen bidez. Eta horren ondorio eman du dimisioa gaur Ibon Garciak, Galdakaoko udalbatzako zinegotzi gazteenak. Herriari mezu honen bidez azaldu dio hartutako erabakiaren zergatia:\nGaur Galdakaoko zinegotzi bezala dimisioa eman dut aurreko asteburuan egun dauden neurri soziosanitarioak ez ditudalako bete. Egindako akatsaren ondorioz, alkateari jakinarazi diot kargua uzten dudala eta berak onartu egin du.\nEskerrak eman nahi dizkiet sei urteotan Galdakao hobetzeko proiektua nirekin partekatu duten guztiei.\nGaldakaon, 2021eko apirilaren 20an.\nBinkek berarekin hitz egiteko aukera izan du, eta konfirmatu egin dio hedabide honi sareetatik dabilen mezua berea dena. Hemendik aurrerako asmoen inguruan galdetuta, zinegotzi ohiak zera esan dio Binkeri: «Bizitzarekin jarraitu eta noski, Galdakao hobetzen jarraitu edozein lekutan egonda ere. Eskerrik asko».\nAlkateak onartu egin du García Uriarteren dimisioa eta «aztertzen ari dira dimisio hori ahalik eta arinen zelan gauzatu», Udalak Binkeri azaldu dionaren arabera.\nBueltan dira udalekuak, eta gaur ireki da bertan izena emateko epea


Komunikazioa era egokian egiteko antolatu beharra dago\nKomunikatzean antolatzeko beharra\nGure zerbitzuak edota antolatzen ditugun ekintzak prestatzen ordu ugari pasatzen ditugu, baina, komunikazioari ez diogu erreparatzen. Horrek oztopa dezake gure lan guztiaren benetako zabalpena erreala izatea. Komunikazioa planifikatzea ezinbestekoa da.\nKomunikazioa planifikatzeko antolatu beharra dago.\nOndo komunikatzeko, ondo antolatu behar. Logikoa dirudien arren, gutxitan egiten den zerbait da eta horrek eragin zuzena izaten du gure eguneroko lanean (salmentetan, zerbitzuen zabalpenean, etab.).\nImaginatu zerbitzu enpresa bat garela eta hilabete daramagula zerbitzu berri bat pentsatzen, lantzen, sortzen… Iritsi da horren berri emateko unea eta egiten duguna zera da: gure sare sozialetan jarri. Hori ez dago soberan, noski, baina ez da nahikoa eta gainera, ondo egiten jakin behar da. Sare sozialetan jartzen duguna gure jarraitzaileek ikusiko dute, baina, ez da denengana iritsiko sare sozialek erabiltzen dituzten algoritmoak direla medio. Hori dela eta, benetan ondo komunikatu nahi badugu, komunikazio hori ondo antolatu/planifikatu beharko dugu eta sare sozialez haratago pentsatu.\nKomunikazioa planifikatzeko pauso nagusiak:\nZerbitzu berri bat zabaltzen hasi aurretik, lehenik eta behin, horretan parte hartu duten lankideak elkartu eta komunikazioa nola egingo den pentsatzeko tartea hartu behar dute bileratxo bat eginez. Hasiera batean denbora galtzea dirudien arren, gerora asko erraztu eta hobetuko du komunikazioaren plangintza. Bertan adostu beharko dituzte ze kanal erabiliko diren zerbitzua zabaltzeko, zer nork egingo duen, etab. Bilera horretan zehaztu beharko ditugunak nola egin:\nZabalpenerako dagoen aurrekontuaren arabera euskarri gehiagotan zabaldu ahal izango dugu edo gutxiagotan. Doako medioak soilik erabili baditzakegu, zeintzuk erabili pentsatu beharko dugu, gure publiko helburua zein den kontuan izanik eta ordaindu behar badugu ere, zer komeni zaigun pentsatu beharko dugu dirua ahalik eta modu efizienteenean inbertitzeko.\nZerbitzua norentzat da baliagarria? Hau da, nor da publiko helburua edo targeta? Horrek lagunduko digu komunikazioa non eta nola egin behar den erabakitzen. Adibidez, adineko pertsonak baldin badira zerbitzu horren erabiltzaile izango direnak, sare sozialetan jartzeaz gain (beren seme-alabek bertan topa dezaketelako informazioa), egunkarietan publizitatea jarriz edota elkarrizketak lotuz eman beharko dugu zerbitzuaren berri, adibidez. Edota, eskuorri bat egitea erabakitzen badugu, era sinplean eta letra handiz landu beharko dugu diseinua (edo gu diseinatzaileak ez bagara, hala eskatu beharko diogu kontratatzen dugun enpresari), ulergarria izan dadin eta gure helburua bete dadin: adineko pertsonengana iristea. Hau da, publiko helburua zehaztu behar dugu lehendabizi, horren ostean zerbitzuaren berri non emango dugun (sare sozialak, webgunea, eskutitz bidez, publizitatea autobusetan jarriz, egunkarietan elkarrizketak lotuz, etab.) eta nola (irudi bidez, testuari garrantzia emanez, etab.) zehaztu ahal izateko.\nHorren ostean, zabalpen hori (online eta offline) nola eta noiz egin behar dugun antolatu beharko dugu. Hau da, data zehatzak jarri beharko ditugu eta horren araberako antolaketa erreal bat egin gure epemugara bitartean.\nHorretarako, agenda bat, mobileko alarmak, egutegia edo norberari errazen egiten zaiona eta gehien kontsultatzen duen baliabidea erabili beharko du. Bertan ezarriz norberak hartu duen ardura komunikazioari dagokionez: sare sozialetan astean bitan horren berri ematea, elkarrizketak lotzea medioekin, etab.\nKomunikazioak garrantzi handia du\nAipatutakoa era egokian kudeatzeko argi dago ondo antolatu beharra dagoela eta zerbait txikia izanda ere, planifikatu behar dela, bestela, gauzak azken momentuan eta gaizki egiten ditugu. Horren ondorio zuzena da guk zerbitzu hori lantzen igaro ditugun ordu guztiak ezer ezean geratzea zabalpena era desegokian egin dugulako. Ohartu behar gara lan horri eskaini diogun denborak erantzun bat izatea nahi badugu, komunikazioari ere denbora eskaini behar diogula.\nGu hori egiteko gai ez bagara, laguntza eskatzea beharrezkoa da eta horretaz ere ikasiko dugu. Ziurrenik lehendabiziko aldian ez zaigu dena primeran aterako, baina, emaitzak lortu ahala ikasten joango gara hurrengoetarako.\nZebrabidean gai honen inguruko elkarrizketa egin digute, hemen duzu entzungai.\nHorixe ba, komunikazioa era egokian egiteko antolatu eta aurrera!\nEkion 2019-01-15 2019-02-06 Baliabideak\n← Martxoak 8: greba feminista\nMerkataritza txikia (2): herriak garatzeko apustu estrategikoa →\nCopyright © 2020 Ekion. Powered by WordPress. Theme: Spacious by ThemeGrill.


Emakumeen aurkako indarkeriaren inguruko lan-saio partehartzailea\nAzaroak 2, goizeko 09:30etan, Barrena Jauregiko Areto Nagusian.\nKimetz Elkartea partaide aktiboa da Ordiziako Hiri Hezitzailea ekimenaren baitan (http://www.ordiziahirihezitzailea.eus/euskara/). Hiria Hezitzailea dela diogunean, hezitzailea izan nahi duen intentzioa bere baitan kokatzen duela. Asmo honek konpromiso politiko bat eskatzen du, baina ezinbestean hiritarren konpromisoa ere erantsi beharko dio. Elkarrekin, hiritarrak eta Administrazioa, hiru mailatako lanari, behintzat, ekin beharko liokete Hiri Hezitzaileen printzipioetan ageri den bezala.\nEspazio honetan Ordiziako hainbat eragilek hartzen dute parte, partaidetza zabala eta anitza da:\nMigrazio eta Aniztasun Saila, Ordizia Kolore\nKale Heziketa Programa\nHitzaro Kultur Elkartea\nGoierriko Goiztiri AEK\nZuhaizti Zentro Soziala\nZerrendan ikus litekeen moduan, hezkuntza, kultura eta gizarte mailako eragile ugari biltzen dira. Kimetz Elkarteak espazio hau baliatu nahi du bertako eragileekin emakumeen aurkako indarkeriaren inguruko gogoeta partekatu bat egiteko. Esan bezala Hiri Hezitzailearen oinarriak dira konpromisoa eta eragile arteko elkarlana herritar eta administrazioarena.\nKonpromisoa eta elkarlana dira Kimetzek emakumeen aurkako indarkeriari dagokionez espazioko gainontzeko kideei eskatu nahi diena. Horretarako ezinbestekoa da indarkeria zer eta nola ulertzen dugun partekartzea, eta noski, egoera hauei erantzuteko ikuspegi bateratua osatzea. Helburu horrekin lan-saio partehartzailea (work-café formatoan) egin nahi ditu Kimetz-ek (Farapi Koop. Elkartearen gidaritzarekin).\n2 orduko eta erdiko saioa egitea aurrikusten da. Landuko diren edukiak:\n-Zer da emakumeen aurkako indarkeria? Zein indarkeria mota daude?\n-Zer egin daiteke egoera hauekin amaitzeko?\n-Zer da egun Ordizian emakumeen aurkako indarkeriari aurre egiteko egiten dena?\n-Nola osatu/hobetu genezake lan hau?\n-Zer egin dezakegu eragile bakoitzak? Zeintzuk izango dira gure konpromisoak?